text:
18/2013. (IX. 5.) HM rendelete a külföldi szolgálatot teljesítők egyes járandóságairól.
A honvédek jogállásáról szóló 2012. évi CCV. törvény 238.  § (2)  bekezdés 30.  pontjában, a  közalkalmazottak jogállásáról szóló
1992. évi XXXIII. törvény 85. § (5) bekezdés r) pontjában és (7) bekezdés a) pont ac) alpontjában, a honvédelemről és a Magyar
Honvédségről, valamint a különleges jogrendben bevezethető intézkedésekről szóló 2011. évi CXIII. törvény 81. § (2) bekezdés
f )  pontjában kapott felhatalmazás alapján, a  honvédelemről és a  Magyar Honvédségről, valamint a  különleges jogrendben
bevezethető intézkedésekről szóló 2011. évi CXIII. törvény egyes rendelkezéseinek végrehajtásáról szóló 290/2011. (XII. 22.)
Korm. rendelet 2. § (1) bekezdésében meghatározott feladatkörömben eljárva a következőket rendelem el:
I. Fejezet
ÁLtALÁNOS ReNDeLKezÉSeK 1. A rendelet hatálya
1. § (1) A rendelet hatálya kiterjed
a) a hivatásos és a szerződéses katonára (a továbbiakban együtt: állomány tagja),
b) a közalkalmazottra,
c) a tényleges szolgálatot teljesítő önkéntes tartalékos katonára (a továbbiakban: önkéntes tartalékos katona),
d) a honvéd tisztjelöltre és
e) a honvéd altiszt-jelöltre [a továbbiakban az a)–e) pont együtt: kiküldött].
(2) Nem jogosult az e rendeletben foglalt juttatásokra
a) az állománynak a honvédek jogállásáról szóló 2012. évi CCV. törvény (a továbbiakban: Hjt.) 46. § (1) bekezdés
a)  pontja szerinti rendelkezési állományba tartozó tagja, kivéve, ha az  e  rendeletben foglalt valamely
juttatás biztosítását a  Magyarországon települő katonai szervezetről szóló, vagy a  Magyar Honvédség
(a továbbiakban: Honvédség) és a  Magyarországon települő katonai szervezet közötti megállapodás
a Honvédség részére előírja,
b) az állománynak a  Hjt. 46.  § (1)  bekezdés c)  pontja szerinti rendelkezési állományba tartozó azon tagja, aki
nem a  Honvédelmi Minisztérium (a továbbiakban: HM) képzési igényéhez kapcsolódóan lát el külföldön
feladatot,
c) az állomány Hjt. 117. § (3) bekezdése szerinti illetmény nélküli szabadságon lévő azon tagja, aki nemzetközi
szervezetnél olyan beosztást, munkakört (a továbbiakban együtt: beosztás) tölt be, amely nem esik egybe
a szolgálat érdekével, és
d) a honvéd tisztjelölt a pályázati forrásból finanszírozott külföldi képzés esetén.
 (3) A  Honvéd Vezérkar főnökére és helyettesére, a  Katonai Nemzetbiztonsági Szolgálat (a továbbiakban: KNBSZ)
főigazgatójára és helyettesére e  rendeletet az  állami vezetők juttatásaira vonatkozó jogszabály által nem
szabályozott kérdésekben kell alkalmazni.
(4) A  honvédelemért felelős miniszter (a továbbiakban: miniszter) által felügyelt külképviseleti szervezeti egységnél
foglalkoztatott, tartós külföldi szolgálatot teljesítő kormánytisztviselő és kormányzati ügykezelő (a  továbbiakban
együtt: kormánytisztviselő) esetében a  tartós külszolgálatról és az  ideiglenes külföldi kiküldetésről szóló
172/2012.  (VII. 26.) Korm. rendeletet (a továbbiakban: Korm. rendelet1) a  2.  § (1)  bekezdés 22.  pontjának
közalkalmazottra vonatkozó rendelkezésére, a  3.  §-ra, a  4.  §-ra, a  7.  § (1)  bekezdésére, a  8.  § (2)  bekezdésére,
a  10.  §  (1)  bekezdés c)  pontjára, a  12.  §-ra, a  14.  § (1)  bekezdés b)  pontjára és (2)  bekezdésére, a  15.  §
(2)–(4)  bekezdésére, a  16–24.  §-ra, a  27.  § (1)  bekezdésére, (2)  bekezdése közalkalmazottra vonatkozó
rendelkezéseire, (3) bekezdésére és a 30. § (1) és (2) bekezdésére figyelemmel kell alkalmazni.
(5) A honvédek jogállásáról szóló 2012. évi CCV. törvény egyes rendelkezéseinek végrehajtásáról szóló 9 /2013. (VIII. 12.)
HM rendelet (a továbbiakban: HM rendelet1) 1.  § 1.  pontja szerinti állomáshelyen (a továbbiakban: állomáshely)
kialakult válsághelyzet esetén a  kormánytisztviselők részére a  miniszter utasításban eseti jelleggel, határozott
időtartamra külön pótlékot állapíthat meg.
(6) Az  ideiglenes külföldi szolgálatot teljesítő kormánytisztviselő esetében a  Korm. rendelet1-et a  2.  § (1)  bekezdés
10.  pontjának közalkalmazottra vonatkozó rendelkezésére, a  48.  §-ra, a  49.  §-ra, az  50.  § (1)  bekezdés
közalkalmazottra vonatkozó rendelkezéseire, (2) és (3)  bekezdésére, az  51–53.  §-ra, az  54.  § (1)  bekezdés
b)  pontjára, (2)–(5)  bekezdésére, a  külföldi képzésben részt vevő kormánytisztviselő esetében a  2.  § (1)  bekezdés
9. és 21.  pontjának közalkalmazottra vonatkozó rendelkezéseire, az  55.  §-ra, az  56.  § (2) és (3)  bekezdésére és
az 57–63. §-ra figyelemmel kell alkalmazni.
(7) Kormánytisztviselők esetén a  4.  §-t azzal az  eltéréssel kell alkalmazni, hogy a  külföldi szolgálattal összefüggésben
tévesen kifizetett összeg a  közszolgálati tisztviselőkről szóló 2011. évi CXCIX. törvény 192.  § (1) és (2)  bekezdése
alapján követelhető vissza.
2. Értelmező rendelkezések 2. § (1) E rendelet alkalmazásában
 1. belföldi szolgálati kiküldetés: az  egyes költségtérítésekről szóló miniszteri rendelet szerinti szolgálati
kiküldetés,
 2. családi ellátmánypótlék: a  3.  pont szerinti hozzátartozók külföldi tartózkodásával összefüggésben felmerülő
többletkiadásokhoz való hozzájárulás céljából külföldi pénznemben folyósított juttatás,
 3. családi ellátmánypótlékra jogosító hozzátartozó: a  HM rendelet1 1.  § 10.  pont b), c), g), h), j) és m)  alpontja
szerint tartós külföldi szolgálatot teljesítő, valamint a 18 hónapot meghaladó időtartamban a HM rendelet1
1.  § 10.  pont i)  alpontja szerint külföldi szolgálatot teljesítő kiküldöttel a  külföldi szolgálat ideje alatt közös
háztartásban élő, vele életvitelszerűen együtt lakó házastársa, élettársa (a továbbiakban együtt: házastárs) és
a 8. § (1) bekezdése szerinti gyermeke,
4. engedélyező elöljáró: a  juttatások kifizetésének és elszámolásának engedélyezésére jogosult,
a (2) bekezdésben meghatározott vezető,
5. fogadó fél: a külföldi beosztást biztosító, valamint a külföldi képzést felajánló és a külföldi tartózkodás során
a kiküldöttet esetlegesen anyagilag támogató külföldi szervezet,
6. gyermek: a  kiküldött által eltartott, a  kiküldött, illetve házastársa vér szerinti, örökbe fogadott, nevelt vagy
gyámságba vett gyermeke,
7. harmadik ország: a  Magyarországtól és az  állomáshely szerinti országtól eltérő ország vagy földrajzilag
körülhatárolt terület,
8. honvédelmi szervezet: a Hjt. 2. § 13. pontja szerinti honvédségi szervezet és a KNBSZ,
 9. ideiglenes külföldi képzés: honvéd esetén a  HM rendelet1 1.  § 10.  pont i)  alpontja szerinti olyan külföldi
szolgálat, közalkalmazott esetén olyan külföldi tanintézetben vagy külföldi szervezetnél folytatott tanulmány,
képzésen, át- vagy továbbképzésen, tanfolyamon való részvétel, amelynek időtartama tervezetten nem
haladja meg a 90 napot,
10. ideiglenes külföldi szolgálat: honvéd esetén a  Hjt. 2.  § 14.  pontja szerinti szolgálatteljesítés, közalkalmazott
esetén a 90 napot meg nem haladó külföldi munkavégzés,
11. illetékes logisztikai ellátó szerv: a felszerelések biztosításáért, a logisztikai jellegű feladatok ellátásáért, valamint
a logisztikai jellegű költségek elszámolásáért felelős, a (3) bekezdésben meghatározott honvédelmi szervezet,
12. illetékes pénzügyi ellátó szerv: a  pénzügyi és számviteli feladatok ellátásáért, így különösen a  pénzbeli
járandóságok kifizetéséért, elszámolásáért, a  fogadó fél által nyújtott pénzbeli juttatások beszámításáért
felelős, a (4) bekezdés szerinti honvédelmi szervezet vagy szervezeti elem,
13. jövedelempótló juttatás: a  kötelező egészségbiztosítás ellátásairól szóló törvény (a továbbiakban: Ebtv.)
szerint folyósított táppénz, baleseti táppénz, baleseti járadék, továbbá a  foglalkoztatás elősegítéséről
és a  munkanélküliek ellátásáról szóló törvény alapján folyósított álláskeresési járadék és nyugdíj előtti
álláskeresési segély,
14. kiküldetés: a HM rendelet1 1. § 10. pont b), c), g), h), j) és m) alpontja szerint tartós külföldi szolgálatot teljesítő
kiküldött, vagy a  HM rendelet1 1.  § 10.  pont d)  alpontja szerint külföldi szolgálatot teljesítő kiküldött által,
az állomáshely szerinti vagy harmadik országban, valamint Magyarország területén menetparancs vagy azt
helyettesítő hivatalos dokumentum alapján teljesített ideiglenes külföldi szolgálat, továbbá a HM rendelet1
1.  § 10.  pont b), c), g), h), j) és m)  alpontja szerint tartós külföldi szolgálatot teljesítő kiküldött által
az állomáshely szerinti vagy harmadik országban menetparancs vagy azt helyettesítő hivatalos dokumentum
alapján teljesített, legfeljebb 6 hónap időtartamú külföldi szolgálat,
15. kiküldő: a külföldi szolgálatra történő vezénylést, kihelyezést elrendelő személy,
16. közüzemi szolgáltatások díja: az  elektromos energia-, a  gáz-, a  víz- és a  csatornadíj, a  fűtés, a  hűtés,
a szemétszállítás díja, valamint a társasház közös költsége,
17. külföldi napidíj: az  ideiglenes külföldi szolgálatot teljesítő kiküldött részére a  Honvédség által külföldi
pénznemben folyósított juttatás, melynek célja a  külföldi tartózkodással összefüggésben felmerült
többletkiadásokhoz és költségekhez való hozzájárulás,
18. külszolgálati ellátmány: a  HM rendelet1 1.  § 10.  pont b), c), g)–j) és m)  alpontja szerint tartós külföldi
szolgálatot teljesítő kiküldött, továbbá e rendelet eltérő rendelkezése hiányában a HM rendelet1 1. § 10. pont
d)  alpontja szerint külföldi szolgálatot teljesítő kiküldött részére a  Honvédség által külföldi pénznemben
folyósított juttatás, melynek célja a külföldi tartózkodással összefüggésben felmerült többletkiadásokhoz és
költségekhez való hozzájárulás,
19. lakásigény jogos mértéke: a Honvédelmi Minisztérium által nyújtott lakhatási támogatásokról szóló miniszteri
rendelet szerinti jogosultsági korlát,
20. tandíjköltség: a  tanévre fizetendő tandíj vagy nevelési térítési díj, beiratkozási díj és regisztrációs költség
együttes összege,
21. tartós külföldi képzés: honvéd esetén a HM rendelet1 1. § 10. pont i) alpontja szerinti olyan külföldi szolgálat,
közalkalmazott esetén olyan külföldi tanintézetben vagy külföldi szervezetnél folytatott tanulmány,
képzésen, át- vagy továbbképzésen, tanfolyamon való részvétel, amelynek megszakítás nélküli időtartama
tervezetten meghaladja a 90 napot,
22. tartós külföldi szolgálat: honvéd esetén a Hjt. 2. § 40. pontja szerinti szolgálatteljesítés, közalkalmazott esetén
a 90 napot meghaladó külföldi munkavégzés,
23. üzemanyag fogyasztási norma: a  benzinüzemű gépjárműveknél az  1001–1500 köbcentiméteres
hengerűrtartalom tartományhoz, gázolajüzemű gépjárműveknél az  1501–2000 köbcentiméteres
hengerűrtartalom tartományhoz a  közúti gépjárművek, az  egyes mezőgazdasági, erdészeti és halászati
erőgépek üzemanyag- és kenőanyag-fogyasztásának igazolás nélkül elszámolható mértékéről szóló
60/1992. (IV. 1.) Korm. rendeletben (a továbbiakban: Korm. rendelet2) alapnorma-átalányként megállapított
üzemanyag fogyasztási normák átlaga,
24. üzemanyagár norma: az ESZ-95 ólmozatlan motorbenzinre és a gázolajra az állami adóhatóság által közzétett,
az adott év január hónapjára érvényes üzemanyagár normák átlaga,
25. vámjellegű költség: az  egységes vámáru-nyilatkozat elkészítésének költsége, az  egyes spedíciós költségek,
különösen a garanciajegy, a tranzit vámokmány kiállításának díja és a vámszemle díjak.
(2) Engedélyező elöljáró
a) az MH Katonai Képviselő Hivatala katonai képviselője az Észak-atlanti Szerződés Szervezete (a továbbiakban:
NATO), valamint az  Európai Unió (a továbbiakban: EU) hivatalainál, ügynökségeinél, parancsnokságain
és törzseiben a  Magyarország részére biztosított beosztást betöltő kiküldöttek esetén a  b) és a  c)  pont
kivételével,
b) az  MH Nemzeti Katonai Képviselet katonai képviselője a  Szövetséges Fegyveres Erők Európai
Legfelsőbb Parancsnokságán (a továbbiakban: SHAPE), a  NATO parancsnoki és haderőstruktúra szerinti
alárendeltségében lévő parancsnokságokon – kivéve az  állomány Hjt. 46.  § (1)  bekezdés a)  pontja szerinti
rendelkezési állományba tartozó tagját –, valamint a SHAPE-en, mint bázison beosztást betöltő kiküldöttek
esetén,
c) az  MH Nemzeti Összekötő Képviselet képviseletvezetője a  Szövetséges Transzformációs Parancsnokság
(a továbbiakban: ACT) alárendeltségében – ideértve az  ACT Európai Törzselemét is –, az  Amerikai Egyesült
Államok Fegyveres Erői parancsnokságain, valamint a  NATO által akkreditált Kiválósági Központoknál
a Magyarország részére biztosított beosztást betöltő kiküldöttek esetén,
d) a  Honvédség központi személyügyi szervének vezetője az  egyéb, nem műveleti területen elhelyezkedő
nemzetközi katonai parancsnokságokon és nemzetközi katonai alakulatoknál, más nemzet
minisztériumában, katonai parancsnokságán, alakulatánál, valamint nemzetközi szervezetek hivatalainál,
ügynökségeinél, egyéb szervezeti egységénél fegyvertelen külföldi szolgálatot teljesítő kiküldöttek esetén,
e) az  állományilletékes parancsnok a  Magyarország önálló külföldi képviseleteinél és külföldön működő
nemzeti szervezeteinél beosztást betöltő, valamint a  Hjt. 46.  § (1)  bekezdés a)  pontja szerinti rendelkezési
állományba tartozó kiküldöttek esetén,
f ) a KNBSZ főigazgatója a Magyarország külképviseletein működő véderő-, katonai és légügyi attaséhivatalok
állományában, a  NATO biztonságvédelmi főtiszti beosztásban, valamint a  Hjt. 196.  § (2)  bekezdése szerint
fedőbeosztásban külföldi szolgálatot teljesítő kiküldöttek esetén,
g) a  miniszter által az  adott műveleti típushoz igazodóan a  művelet irányítási feladatainak ellátására
kijelölt honvédelmi szervezet vezetője a  HM rendelet1 1.  § 2.  pontja szerinti béketámogató műveletben
(a továbbiakban: béketámogató művelet) részt vevők, a  HM rendelet1 1.  § 8.  pontja szerinti katonai
megfigyelők (a továbbiakban: katonai megfigyelő), a  NATO Reagáló Erők (a továbbiakban: NRF), az  EU
Harccsoport (a továbbiakban: EU BG) kötelékébe, valamint az  azokhoz hasonló funkciójú, valamely
nemzetközi szervezetnek felajánlott egység, alegység állományában külföldi szolgálatot teljesítő kiküldöttek
esetén,
h) a kiküldő vagy az általa kijelölt személy az ideiglenes külföldi szolgálatot teljesítő kiküldöttek esetén, és
i) a  tartós külföldi képzésre vezénylésre hatáskörrel rendelkező vezető a  tartós külföldi képzésben részt vevő
kiküldöttek esetén.
 (3) Illetékes logisztikai ellátó szerv a) a  Honvédség középszintű vezető szervének alárendelt, e  tevékenység tekintetében feladat- és hatáskörrel
rendelkező honvédelmi szervezet a (2) bekezdés a)–e) és g)–i) pontja szerinti kiküldöttek esetén, és
b) a  KNBSZ e  tevékenység tekintetében feladat- és hatáskörrel rendelkező szervezeti egysége a  (2)  bekezdés
f ) pontja szerinti kiküldöttek esetén.
(4) Illetékes pénzügyi ellátó szerv
a) a  Honvédség pénzügyi feladatokat ellátó központi szervezete a  (2)  bekezdés a)–e)  pontja szerinti tartós
külföldi szolgálatot teljesítő kiküldöttek esetén,
b) a  KNBSZ e  tevékenység tekintetében feladat- és hatáskörrel rendelkező szervezeti egysége a  (2)  bekezdés
f ) pontja szerinti kiküldöttek esetén,
c) a  Honvédség pénzügyi feladatokat ellátó központi szervezetének vezetője által az  adott művelet
vonatkozásában külön intézkedésben kijelölt pénzügyi és számviteli szervezet vagy szervezeti elem
– időtartamtól függetlenül – a béketámogató műveletekben részt vevők és a (2) bekezdés g) pontja szerinti
tartós külföldi szolgálatot teljesítő kiküldöttek esetén,
d) a  Honvédség pénzügyi feladatokat ellátó központi szervezetének vezetője által külön intézkedésben
meghatározott pénzügyi és számviteli szervezet vagy szervezeti elem a  (2)  bekezdés h)  pontja szerinti
kiküldöttek esetén, és
e) a  Honvédség pénzügyi feladatokat ellátó központi szervezete a  (2)  bekezdés i)  pontja szerinti kiküldöttek
esetén.
3. Alapelvek 3. § (1) Költségtérítés elszámolására számla vagy számlát helyettesítő bizonylat (a továbbiakban együtt: számla) benyújtása
ellenében kerülhet sor.
(2) A  14.  § (1)  bekezdés d)  pontja kivételével térítésmentes élelmezés hiányában a  külföldi szolgálat során felmerült
étkezési költségeket a kiküldöttnek a Honvédség nem téríti meg.
(3) A kiküldött részére a Honvédségtől a külföldi szolgálattal összefüggő jogcímen az e rendeletben foglaltakon kívül
egyéb pénzbeli juttatás nem kerülhet kifizetésre.
(4) A  63.  § kivételével e  rendelet alkalmazása során a  kiküldő által érvényesítendő elv, hogy a  fogadó fél által
biztosított ellátás, illetve költségtérítés igénybevételéből adódóan a kiküldött nem kerülhet előnyösebb helyzetbe,
összességében nem részesülhet több juttatásban annál, mint amennyit e rendelet lehetővé tesz.
(5) Ha az  e  rendeletben foglalt valamely juttatás vagy a  Honvédség felé fennálló tartozás esetében a  megállapítás,
a folyósítás, a kifizetés, a benyújtott számla, illetve a beszámításra kerülő jövedelem, jövedelempótló juttatás vagy
a fogadó fél által nyújtott juttatás pénzneme, továbbá a tartozás és a visszafizetés pénzneme eltér egymástól, abban
az  esetben e  rendelet eltérő rendelkezése hiányában a  folyósítást, a  kifizetést, a  visszafizetést vagy a  beszámítást
megelőző hónap 15. napján érvényes, a  Magyar Nemzeti Bank (a továbbiakban: MNB) által közzétett hivatalos
devizaárfolyamon kell az átszámítást végrehajtani.
4. § (1) A  külföldi szolgálattal összefüggésben tévesen kifizetett összeg honvéd esetén a  Hjt. 13.  § (1)  bekezdése szerinti,
közalkalmazott esetén a  munka törvénykönyvéről szóló 2012. évi I. törvény 286.  § (1) és (2)  bekezdése szerinti
elévülési időn belül a kiküldöttől írásbeli felszólítással követelhető vissza.
(2) Ha e  rendelet eltérően nem rendelkezik, a  kiküldött a  túlfizetésből eredő, valamint a  külföldi szolgálat során
felmerült egyéb tartozását a  Honvédség részére abban a  pénznemben köteles megfizetni, amelyben a  tartozás
fennáll.
(3) A  kiküldött külszolgálati ellátmányából, külföldi napidíjából vagy külföldi napidíj-kiegészítéséből levonásnak csak
az e  rendeletben foglalt szabályok, végrehajtható határozat kifejezetten ilyen irányú intézkedése, vagy a kiküldött
hozzájárulása esetén van helye.
II. Fejezet
A NAtO- ÉS A NeMzetI BeOSztÁSBAN tARtÓS KÜLFÖLDI SzOLGÁLAtOt teLjeSÍtŐKRe VONAtKOzÓ
SzABÁLYOK
4. Általános jogosultsági szabályok 5. § (1) Ha e rendelet eltérően nem rendelkezik, e Fejezetet a HM rendelet1 1. § 10. pont b), c), g), h), j) és m) alpontja szerint
tartós külföldi szolgálatot teljesítő kiküldöttekre kell alkalmazni.
(2) Házastársak egyazon állomáshelyen történő külföldi szolgálata esetén a  8.  § és a  15.  § (1)  bekezdés g)  pontjának
gyermekre vonatkozó rendelkezései, a  15.  § (1)  bekezdés a), d)–f )  pontjának családi ellátmánypótlékra jogosító
hozzátartozóra vonatkozó rendelkezései, a  15.  § (2)–(4)  bekezdésének utazási költségátalányra vonatkozó
rendelkezései, a 15. § (3) bekezdés c) pontja, a 18. § (2) és (5) bekezdése, a 21. §, a 22. § (1) bekezdése, a 23. §, a 25. §
és a  26.  § a)  pontja szerinti jogosultságok csak a  házastársak egyikét illetik meg, továbbá a  22.  § (2)  bekezdése
szerinti kötelezettségek csak a házastársak egyikét terhelik.
5. Külszolgálati ellátmány 6. § (1) A kiküldött a külföldi szolgálatra vezénylést elrendelő munkáltatói döntésben (a továbbiakban: vezénylési okmány)
meghatározott időtartamra külszolgálati ellátmányra jogosult.
(2) A külszolgálati ellátmány az ellátmányból és a családi ellátmánypótlékból áll.
 (3) A  kiküldött a  külszolgálati ellátmányra való jogosultságát érintő változásokat az  illetékes személyügyi szervnek
köteles írásban bejelenteni. 7. § (1) Az ellátmány havi nettó összege a külföldön betöltött beosztás alapulvételével az 1. melléklet szerinti szorzószám
és az  alapellátmány szorzatával egyenlő. Az  alapellátmány a  2.  mellékletben az  állomáshely szerinti országra
meghatározott ellátmányalap és a 3. melléklet szerinti ellátmánypótlék együttes összege.
(2) Ellátmányra jogosult a  családi ellátmánypótlékra jogosító hozzátartozó, ha őt a  Honvédség a  kiküldött
állomáshelyén közalkalmazotti vagy kormányzati szolgálati jogviszonyban, nem állománytáblában vagy munkaköri
jegyzékben létrehozott helyen foglalkoztatja. A  családi ellátmánypótlékra jogosító hozzátartozó az  (1)  bekezdés
szerint megállapított, de a foglalkoztatás időtartamának megfelelően arányosan csökkentett ellátmányon felül saját
jogán e rendelet szerint folyósítható egyéb juttatásra nem jogosult.
8. § (1) A  kiküldött családi ellátmánypótlékra a  családi ellátmánypótlékra jogosító gyermeke után a  gyermek nemzeti
köznevelésről szóló törvény szerinti tankötelezettsége megszűnéséig, de legfeljebb a  közoktatási intézményben
tanuló gyermek esetén annak a tanévnek a végéig jogosult, amelynek időtartama alatt a 20. életévét, a fogyatékos
személyek jogairól és esélyegyenlőségük biztosításáról szóló törvény szerinti fogyatékos tanuló esetén a 23. életévét
betölti.
(2) Ha a  kiküldött családi ellátmánypótlékra jogosító gyermekének életkora meghaladja a  tankötelezettség
felső korhatárát, a  tankötelezettség megszűnését követően a  kiküldöttnek a  családi ellátmánypótlék
továbbfolyósításának előfeltételeként évente, a  tanévkezdést követő 15 napon belül iskolalátogatási igazolást kell
benyújtania az illetékes pénzügyi ellátó szervhez.
(3) A családi ellátmánypótlék havi nettó összege
a) házastárs után
aa) ha nem rendelkezik foglalkoztatási jogviszonyból származó jövedelemmel és jövedelempótló
juttatással, az  alapellátmány összegének alapulvételével a  2,5-es szorzószámmal számított
ellátmány 25%-a,
ab) ha a  foglalkoztatási jogviszonyból származó jövedelme és jövedelempótló juttatása havi nettó
összege együttesen nem haladja meg az állomáshely szerinti országra meghatározott alapellátmány
összegét, az alapellátmány összegének alapulvételével a 2,5-es szorzószámmal számított ellátmány
12,5%-a,
b) gyermek után az alapellátmány összegének alapulvételével a 2,5-es szorzószámmal számított ellátmány
ba) 10%-a a gyermek 12. életévének betöltéséig,
bb) 15%-a a gyermek 12. életévének betöltését követően,
c) a  b)  ponttól eltérően a  magasabb összegű családi pótlékra jogosító betegségekről és fogyatékosságokról
szóló miniszteri rendelet szerint tartósan betegnek vagy fogyatékosnak minősülő gyermek után
az alapellátmány összegének alapulvételével a 2,5-es szorzószámmal számított ellátmány
ca) 15%-a a gyermek 12. életévének betöltéséig,
cb) 20%-a a gyermek 12. életévének betöltését követően.
(4) A  kiküldött a  (3)  bekezdés szerinti családi ellátmánypótlék időarányos részére jogosult házastársa, illetve az  (1)  és
a  (2)  bekezdés szerinti gyermeke alkalmi látogatásakor, feltéve, hogy a  jogosultság a  külszolgálati ellátmány
megállapításáról szóló munkáltatói döntésben előzetesen megállapításra került, és a kiküldött a házastársa, illetve
gyermeke megérkezését és tartózkodása várható időtartamát az engedélyező elöljáró tudomásulvételi záradékával
ellátva az illetékes pénzügyi ellátó szervnek írásban bejelentette. A kiküldött a családi ellátmánypótlék összegének
megállapítása érdekében köteles hozzátartozói hazautazását az engedélyező elöljáró tudomásulvételi záradékával
ellátva az  illetékes pénzügyi ellátó szervnek írásban bejelenteni. A  kiküldött az  e  bekezdés szerinti bejelentéseket
a  hozzátartozók ki- és hazautazását követő 3 munkanapon belül köteles az  engedélyező elöljáró részére
megküldeni. A családi ellátmánypótlék összegét az állomáshelyen történő tartózkodás időtartamával arányosan úgy
kell megállapítani, hogy a megérkezés és az elutazás napja teljes napnak számít.
(5) A kiküldött a családi ellátmánypótlék összegének megállapítása érdekében köteles írásban bejelenteni az  illetékes
személyügyi szervnek a családi ellátmánypótlékra jogosító hozzátartozó által szerzett jövedelmet és jövedelempótló
juttatást, valamint az annak mértékében bekövetkezett változásokat. A bejelentést a kiküldöttnek először a családi
ellátmánypótlék igénylésekor, a  családi ellátmánypótlékra jogosító hozzátartozó jövedelmében bekövetkezett
változás esetén a változástól számított 3 munkanapon belül kell megtennie.
(6) A  kiküldött a  (3)  bekezdés b)  pont bb)  alpontja és c)  pont cb)  alpontja szerinti magasabb összegű családi
ellátmánypótlékra abban a  hónapban jogosult először, amelyben a  gyermek a  12. életévét betölti. A  magasabb
összegű családi ellátmánypótlékot a teljes hónapra kell megállapítani.
9. § (1) Ha e  rendelet eltérően nem rendelkezik, a  kiküldött változatlan összegben jogosult ellátmányra, illetve családi
ellátmánypótlékra
a) alap- és pótszabadsága, valamint
b) szolgálati érdekből történő ideiglenes hazarendelése
alatt.
(2) A  kiküldött a  keresőképtelenséggel járó betegsége vagy az  egészségügyi szabadsága időtartamára, de legfeljebb
90 napig
a) az állomáshelyen tartózkodása alatt az ellátmány 80%-ára,
b) a belföldi tartózkodása alatt az ellátmány 30%-ára
jogosult.
(3) A  keresőképtelenséggel járó betegség vagy az  egészségügyi szabadság 90. napját meghaladó időre a  kiküldött
ellátmányának folyósítását meg kell szüntetni. Ettől eltérően, ha a  kiküldött nincs szállítható állapotban, akkor
a  keresőképtelenséggel járó betegsége vagy az  egészségügyi szabadsága 90. napját meghaladóan a  kiküldöttet
az állomáshelyen töltött időre, de legfeljebb hazaszállításáig az ellátmány 30%-a illeti meg.
(4) A  (2) és a  (3)  bekezdéstől eltérően, a  tartózkodás helyétől függetlenül, a  külföldi szolgálat megszüntetéséig
az ellátmány 100%-ára jogosult a kiküldött, ha a keresőképtelenség vagy az egészségügyi szabadság szolgálati vagy
munkaköri kötelmekkel összefüggő baleset vagy betegség következménye.
10. § (1) Nem jogosult családi ellátmánypótlékra a kiküldött
a) arra az  időtartamra, ameddig az  e  rendelet szerinti igazolásokat nem nyújtja be, illetve bejelentési
kötelezettségének nem tesz eleget, b) akkor, ha a  családi ellátmánypótlékra jogosító hozzátartozójának tárgyhavi foglalkoztatásból származó
jövedelme, illetve jövedelempótló juttatása együttes nettó összege meghaladja az  állomáshely szerinti
országra meghatározott alapellátmány összegét,
c) az ideiglenes elhelyezés idejére, kivéve, ha azt a  23.  § (2)  bekezdés b)  pontja szerint a  családi
ellátmánypótlékra jogosító hozzátartozóval együtt veszi igénybe,
d) a  családi ellátmánypótlékra jogosító hozzátartozó évi 90 napot – a  külföldi szolgálat megkezdésének
és befejezésének évében ennek időarányos részét – meghaladó, állomáshely szerinti országon kívüli
tartózkodása idejére.
(2) A  kiküldött köteles a  családi ellátmánypótlékra jogosító hozzátartozó állomáshely szerinti országon kívüli
tartózkodásának kezdő és várható befejező napját legkésőbb az  elutazás előtt 3 munkanappal, valamint
az állomáshely szerinti országba történő visszatérést követően az állomáshely szerinti országon kívüli tartózkodás
tényleges időtartamát legkésőbb a  visszatérést követő 3 munkanapon belül az  engedélyező elöljárónak írásban
bejelenteni.
(3) A  családi ellátmánypótlékra jogosító hozzátartozó többszöri távolléte esetén a  részidőket évente össze kell
számítani. Az (1) bekezdés d) pontja szerinti 90 napba nem számít bele a kiküldöttnek a családi ellátmánypótlékra
jogosító hozzátartozóval belföldön eltöltött alap- és pótszabadsága, valamint a szülés miatti távollét legfeljebb évi
60 napig, a külföldi szolgálat megkezdésének és befejezésének évében ennek időarányos része.
11. § (1) A töredék havi ellátmány és a családi ellátmánypótlék kiszámításánál a tárgyhó naptári napjainak számát kell alapul
venni.
(2) A külszolgálati ellátmányt
a) havonta utólag a tárgyhót követő hónap 5. napjáig kell a kiküldött devizaszámlájára átutalni,
b) a külföldi szolgálat megszűnése vagy megszüntetése esetén a  külföldi szolgálat vezénylési okmányban
megállapított utolsó napját követő 5 munkanapon belül kell a  kiküldött devizaszámlájára átutalni, vagy
annak hiányában hazai forintszámlájára forintban átutalni.
12. § (1) A  kiküldött külszolgálati ellátmányát a  személyi jövedelemadóról szóló 1995. évi CXVII. törvény (a továbbiakban:
Szja. törvény), továbbá a  járulékfizetésre kötelezetteknél a  munkaerő-piaci-, az  egészségbiztosítási- és
a  nyugdíjjárulék – ideértve az  esetleges magánnyugdíj-pénztári tagdíjat is – fizetési szabályok alapulvételével
bruttósítani kell.
(2) A bruttó külszolgálati ellátmányt az Szja. törvény által meghatározott időpontban érvényes, az MNB által közzétett
hivatalos devizaárfolyamon kell forintra átszámítani, és az azután fennálló, a magánszemélyt terhelő, (1) bekezdés
szerinti közterheket a kiküldöttnél kell elszámolni.
6. Egyéb speciális feladatot végzők ellátása 13. § (1) A  külföldön betöltött beosztása sajátosságaiból adódóan esetenként műveleti terület feletti légtérben feladatot
végrehajtó kiküldött a  külszolgálati ellátmányon túl – a  feladatellátással érintett hónapokra, függetlenül az  adott
hónapban ilyen feladatellátással töltött napok számától – a  37.  § (4)  bekezdése szerinti alapellátmány-kiegészítés
biztonsági körülmények szerinti hányadának 30%-ára jogosult.
(2) Az  (1)  bekezdés alkalmazása során azt a  biztonsági körülmények szerinti kategóriát kell irányadónak tekinteni,
amely a  repült útvonal alatti műveleti területen feladatot ellátó kontingens vagy csoport tekintetében került
meghatározásra. Egy térségben szolgálatot teljesítő több kontingens és csoport esetében a  legalacsonyabb
besorolású biztonsági kategóriáját kell alapul venni.
14. § (1) A kiküldetés időtartamára a kiküldött
a) a külszolgálati ellátmányra jogosító feltételek változatlansága esetén az  eredeti állomáshely szerinti
beosztása alapján megállapított, változatlan összegű külszolgálati ellátmányra,
b) a 48–53. § és az 54. § (1) bekezdés b) pontja szerinti juttatásokra,
c) magyarországi kiküldetése esetén, a Magyarországon töltött időre – a belföldi napidíj kivételével – a belföldi
szolgálati kiküldetésre vonatkozó szabályok szerinti juttatásokra, és d) ha a  kiküldetés alatt az  étkezést meghatározott helyen, a  gyakorlat jóváhagyott tervezési okmányában
előírt kötelező módon kell igénybe venni, az  engedélyező elöljáró javaslata alapján étkezési költségeinek
megtérítésére
jogosult.
 (2) Az  (1)  bekezdés b)  pontjának alkalmazása során az  54.  § (1)  bekezdés b)  pontja szerinti utazási előleg nyújtása,
valamint annak 54.  § (2)–(5)  bekezdése szerinti visszafizetése a  kiküldött bankszámlájára történő átutalással,
valamint onnan történő visszautalással valósulhat meg.
(3) Az  (1)  bekezdéstől eltérően az  állomáshelyéről béketámogató műveletben való szolgálatteljesítésre vezényelt
kiküldött a vezénylése idejére
a) a külszolgálati ellátmányra jogosító feltételek változatlansága esetén az  eredeti állomáshely szerinti
beosztása alapján megállapított, változatlan összegű külszolgálati ellátmányra és
b) a vezénylés időtartamától függetlenül a  béketámogató műveletben betöltött beosztása alapulvételével
a 37. § (3) és (4) bekezdése, valamint a 42. és a 43. § szerinti juttatásokra
jogosult.
7. Utazási költségek 15. § (1) A Honvédség e §-ban meghatározottak szerint utazási jegy, utazási költségátalány vagy költségtérítés formájában
támogatja
a) a kiküldött és a  családi ellátmánypótlékra jogosító hozzátartozója állomáshelyre történő első kiutazását és
végleges hazautazását, ideértve a másik állomáshelyre történő áthelyezést is,
b) a kiküldött 14.  § (3)  bekezdése szerinti vezénylése esetén a  vezénylés helyére történő első kiutazását és
az onnan történő végleges visszautazását, ha azt a vezénylő vagy a béketámogató műveletet irányító külföldi
szervezet nem biztosítja térítésmentesen, vagy nem téríti meg,
c) a kiküldött szolgálati érdekből történő ideiglenes hazarendelésével kapcsolatos utazást,
d) évente egy alkalommal szabadságra történő hazatéréskor a  kiküldött és családi ellátmánypótlékra jogosító
hozzátartozója haza- és visszautazását, kivéve a külföldi szolgálat megkezdésének és befejezésének naptári
évét, ha abban az évben a külföldi szolgálat időtartama nem éri el a 9 hónapot,
e) a kiküldött és a  családi ellátmánypótlékra jogosító hozzátartozója haza- és visszautazását a  kiküldött
szülőjének, gyermekének, házastársának, a  házastárs szülőjének, továbbá a  kiküldött testvérének
elhalálozása miatt,
f ) a kiküldött és a  családi ellátmánypótlékra jogosító hozzátartozója, valamint indokolt esetben a  kísérő
szülés, egészségügyi kivizsgálás vagy gyógykezelés céljából egészségügyi intézetbe történő hazautazását,
valamint az  állomáshelyre történő visszautazását, kivéve, ha azt a  feladat- és hatáskörrel rendelkező
egészségbiztosítási szerv külön megtéríti, és
g) évente egy alkalommal a 8. § (4) bekezdése szerinti alkalmi látogatáskor a kiküldött házastársa és gyermeke
állomáshelyre történő ki- és hazautazását, kivéve a külföldi szolgálat megkezdésének és befejezésének évét,
ha abban az évben a külföldi szolgálat időtartama nem éri el a 9 hónapot.
(2) A kiküldött az (1) bekezdés a), b) és f ) pontja szerinti utazások alkalmával
a) utazási jegyre jogosult, vagy
b) az a)  pont helyett utazási költségátalányra jogosult, ha ezt legkésőbb az  utazás megkezdése előtt
15  munkanapon belül az  engedélyező elöljáró egyidejű tájékoztatása mellett az  illetékes pénzügyi ellátó
szervtől írásban kéri.
(3) A kiküldött az (1) bekezdés c) és e) pontja szerinti utazások alkalmával
a) utazási jegyre jogosult,
b) az a) pont helyett utazási költségátalányra jogosult, ha ezt a hazarendelésről való tudomásszerzésével vagy
a  hazautazási szándék bejelentésével egyidejűleg az  engedélyező elöljáró tájékoztatása mellett az  illetékes
pénzügyi ellátó szervtől írásban kéri, vagy
c) az a) és a  b)  pont helyett a  48.  § és az  51.  § szerinti költségtérítésekre jogosult, ha az  utazáshoz szolgálati
vagy saját gépjárművet vesz igénybe azzal, hogy az utazás időtartamát és útvonalát az engedélyező elöljáró
határozza meg.
(4) A kiküldött az (1) bekezdés d) és g) pontja szerinti utazások alkalmával utazási költségátalányra jogosult.
(5) A  kiküldött és a  családi ellátmánypótlékra jogosító hozzátartozó hazai egészségügyi kivizsgálásra vagy
gyógykezelésre történő utazásának és a kísérő kirendelésének szükségességét a Honvédség egészségügyért felelős
szervezete igazolja.
16. § (1) A Honvédség utazási jegyként
a) Ukrajna és Románia kivételével a  Magyarországgal szomszédos országokban, valamint a  Cseh
Köztársaságban történő szolgálatteljesítés esetén a  belföldi szolgálati kiküldetésre vonatkozó szabályok
szerint meghatározott osztályú vonatjegyet,
b) az  a)  pontba nem tartozó országokban történő szolgálatteljesítés esetén az  50.  § (2)  bekezdése szerinti
repülőjegyet,
c) az a) és a b) ponttól eltérően a 15. § (1) bekezdés b) pontja szerinti utazás esetén a vezénylő külföldi szervezet
által meghatározott utazási jegyet, ennek hiányában a b) pont szerinti repülőjegyet
biztosít. Az  utazási jegy nem ruházható át más személyre, továbbá a  jogosultságok a  naptári évek között nem
csoportosíthatók át, és nem halmozhatók.
(2) Ha a  kiküldött állomáshelye szárazföldön megközelíthető, és annak Budapesttől közúton mért távolsága nem
haladja meg a  3000 kilométert, valamint Portugália esetén az  utazási költségátalány adott naptári évre érvényes
normaösszegét – állomáshelyenként a  kilométerben kifejezett távolság, az  üzemanyag fogyasztási norma és
az üzemanyagár norma figyelembevételével – forintban kell meghatározni.
(3) Tengerentúli, továbbá a  (2)  bekezdéstől eltérő állomáshelyek esetén az  utazási költségátalány adott naptári
évre érvényes normaösszegét állomáshelyenként, az  adott viszonylaton való utazáshoz egyébként szükséges
turistaosztályú, teljes árú repülőjegy adott év január 15-én érvényes tarifa szerinti beszerzési értéke alapján,
forintban kell meghatározni.
(4) Az  utazási költségátalány adott naptári évre érvényes személyenkénti normaösszegét állomáshelyenkénti
bontásban, legkésőbb minden év február 15-ig a Honvédelmi Közlönyben közzé kell tenni.
17. § (1) Az utazási költségátalányt
a) a 15. § (1) bekezdés a), b) és f ) pontja esetén legkésőbb az utazás megkezdése előtti 5. napig,
b) a 15.  § (1)  bekezdés c) és e)  pontja esetén soron kívül, de legkésőbb a  kiküldött kérelmének beérkezését
követő 5. napig,
c) a 15.  § (1)  bekezdés d)  pontja esetén külön kérelem nélkül, minden év március 31-ig, a  2.  § (2)  bekezdés
f ) pontja szerinti kiküldöttek esetén a KNBSZ főigazgatója által meghatározott időpontig,
d) a 15.  § (1)  bekezdés g)  pontja esetén a  hozzátartozó állomáshelyre történő kiérkezéséről szóló,
8. § (4) bekezdése szerinti bejelentést követő 15 napon belül
forintban kell átutalni a kiküldött részére.
(2) Az  utazási költségátalány felhasználását a  kiküldöttnek nem kell számla leadásával igazolnia. Az  utazási
költségátalány után fennálló, a magánszemélyt terhelő adó- és járulékfizetési kötelezettség a kiküldöttet terheli.
8. Szállítási költségek 18. § (1) A kiküldött önállóan gondoskodik
a) saját és családi ellátmánypótlékra jogosító hozzátartozója személyi ingóságának és lakásberendezésének
a  külföldi szolgálat megkezdésekor és befejezésekor történő ki- és hazaszállítása, másik állomáshelyre
történő áthelyezés esetén az  új állomáshelyre történő átszállítása, az  onnan történő hazaszállítása,
állomáshelyen belüli átszállítása, az  onnan történő hazaszállítása megszervezéséről és a  kapcsolódó
vámügyintézésről, valamint
b) saját gépjárművének Magyarországról külföldre történő kiviteléről, Magyarországra történő behozataláról és
a kapcsolódó vámügyintézésről.
(2) A  Honvédség a  kiküldött részére a  külföldi szolgálat megkezdésekor és befejezésekor a  ki- és hazaszállításhoz,
a kiküldött másik állomáshelyre történő áthelyezése esetén az át- és hazaszállításhoz, továbbá a kiküldött akaratától
függetlenül szükségessé váló, állomáshelyen belüli átköltözés esetén az  át- és hazaszállításhoz kapcsolódóan
egy-egy alkalommal megtéríti
a) legfeljebb a személyi ingóság-szállítási normaösszegig a személyi ingóságok szállításának, csomagolásának
és rakodásának költségét, b) legfeljebb a  lakásberendezés-szállítási normaösszegig a  lakásberendezések szállításának, csomagolásának,
rakodásának, szét- és összeszerelésének költségét,
c) a speciális mobil lift használatának lakásberendezés-szállítási normaösszegen felüli költségét, feltéve, hogy
azok elszámolását az  illetékes logisztikai ellátó szerv vezetője előzetesen engedélyezi és a nagyobb méretű
lakásberendezési tárgyak lakóingatlanba történő bemozgatása másként nem lehetséges,
d) az első kiutazáskor és a végleges hazautazáskor megállapított szállítási költségtérítéssel arányos vámjellegű
költségeket, feltéve, hogy azok elszámolását az illetékes logisztikai ellátó szerv vezetője engedélyezi.
(3) A (2) bekezdéstől eltérően nem téríthető meg
a) a személyi ingóság és a  lakásberendezés szállításának költsége, ha a  Honvédség a  szállításhoz
térítésmentesen szállítókapacitást biztosít, és
b) a lakásberendezés szállításának költsége a  belső szabályzatban foglaltaknak megfelelően berendezett
lakóingatlan bérlése vagy a 21. § (2) bekezdés b) pontja esetén.
 (4) A  Honvédség térítésmentes szállítókapacitást legfeljebb a  személyi ingóság-szállítási és lakásberendezés-szállítási
normaösszegek alapját képező súlyhatárokig nyújt.
 (5) A (2) bekezdésen felül a repülőgépen történő első kiutazás és végleges hazautazás alkalmával a Honvédség terhére
a  repülőtársaság által személyenként biztosított súlyhatáron felül 20-20 kg, súlyhatár hiányában személyenként
összesen 40-40 kg túlsúly számolható el.
(6) Ha a  személyi ingóság szállítása konténerrel történik, és a  számlázás alapját a  szállítótérfogat képezi, a  tényleges
számla szerinti összeg, legfeljebb azonban a személyi ingóság-szállítási normaösszeg számolható el.
19. § (1) Minden év február 15-ig a  Honvédelmi Közlönyben közzé kell tenni az  adott naptári évre érvényes személyi
ingóság-szállítási és lakásberendezés-szállítási normaösszegeket. A  normaösszegek állomáshelyenként, a  ki- és
hazaköltözésre, továbbá szállítási módonként eltérően állapíthatók meg azzal, hogy
a) személyi ingóság esetén vasúton, közúton és hajón történő szállítás során a kiküldött után 200 kg, a családi
ellátmánypótlékra jogosító házastárs után 150 kg, a  családi ellátmánypótlékra jogosító gyermekenként
50-50  kg, légi szállítás során a  kiküldött után 150 kg, a  családi ellátmánypótlékra jogosító házastárs után
100 kg, a családi ellátmánypótlékra jogosító gyermekenként 30-30 kg súlyhatár kerül figyelembevételre,
b) a hazaköltözésre megállapított norma összege nem lehet alacsonyabb, mint a  kiköltözésre megállapított
norma összege,
c) egy állomáshely esetében csak egyféle normaösszeget lehet megállapítani,
d) a normaösszeg megállapításánál figyelembe kell venni a  családi ellátmánypótlékra jogosító hozzátartozók
számát is, és
e) a tengerentúli szállítások esetén – ha az  gazdaságosabb – a  konténerrel történő vízi szállítási formát kell
figyelembe venni.
 (2) A  kiküldött másik állomáshelyre történő áthelyezése, vagy a  kiküldött akaratától függetlenül szükségessé
váló, állomáshelyen belüli átköltözése esetén az  át- és hazaszállításra a  18.  § (2)  bekezdés a) és b)  pontját azzal
az  eltéréssel kell alkalmazni, hogy az  elszámolható költségek legmagasabb mértékét az  illetékes logisztikai ellátó
szerv az  átköltözés időpontját megelőzően, esetenként határozza meg az  adott szállítási viszonylat sajátosságaira
– így különösen a távolságra, az igénybe vehető szállítási formákra, ezek költség- és időigényére – figyelemmel.
9. Lakhatással összefüggő költségek 20. § (1) A kiküldött önállóan gondoskodik
a) saját maga és családi ellátmánypótlékra jogosító hozzátartozója számára a  külföldi szolgálat alatt tartós
elhelyezésül szolgáló, a  kiküldött feladatkörének, a  családi ellátmánypótlékra jogosító hozzátartozók
létszámának megfelelő lakóingatlan felkutatásáról és kiválasztásáról,
b) a bérleti szerződés megkötéséről, és
c) a bérleti szerződés megszűnésekor a lakóingatlannak a tulajdonos részére történő visszaadásáról.
(2) Az  illetékes logisztikai ellátó szerv a  kiküldött (1)  bekezdés szerinti feladataihoz az  ellátási tevékenység során
összegyűlt gyakorlati tapasztalatokra támaszkodva, megfelelő információk nyújtásával szakmai támogatást ad.
(3) A  bérleti szerződés megkötéséhez az  illetékes logisztikai ellátó szerv vezetőjének a  lakásigény jogos mértékének,
a  szolgálati és a  biztonsági követelmények, valamint a  gazdaságossági szempontok szerint megadott előzetes
felhatalmazása szükséges. A  megkötött bérleti szerződés másolatát a  kiküldött köteles a  szerződés megkötését
követő 8 napon belül az  illetékes logisztikai ellátó szerv részére megküldeni. A  lakásigény jogos mértékének
megállapításánál az  együttlakó személyek körében a  kiküldöttet és a  családi ellátmánypótlékra jogosító
hozzátartozóit kell figyelembe venni, ideértve azt is, aki a jogosultsági feltételekben bekövetkező valamely változás
miatt a  külföldi szolgálat időtartamának egy része alatt már nem minősül családi ellátmánypótlékra jogosító
hozzátartozónak. Ettől való eltérést indokolt esetben az  illetékes logisztikai ellátó szerv javaslata alapján a  HM
védelemgazdaságért felelős helyettes államtitkára, a 2. § (2) bekezdés f ) pontja szerinti állomány esetében a KNBSZ
főigazgatója engedélyezhet.
21. § (1) A  20.  § (1)  bekezdés a)  pontja figyelembevételével elsődlegesen berendezett lakóingatlant kell kiválasztani és
bérelni.
(2) Az  (1)  bekezdéstől eltérően, ha a  kiküldött állomáshelyén nem érhető el a  belső szabályzatban foglaltaknak
megfelelően berendezett lakóingatlan,
a) a kiküldött részére engedélyezhető a saját lakásberendezés Magyarországról történő kiszállítása, vagy
b) a  lakásberendezés helyszíni bérlésének költsége legfeljebb a  (3)  bekezdés szerinti, a  berendezett és
a berendezés nélküli lakásbérleti díj különbözetének összegéig elszámolható, vagy
c) az  Amerikai Egyesült Államok, Kanada és Törökország tekintetében az  illetékes logisztikai ellátó szerv
bútorbeszerzést hajthat végre gazdaságossági vizsgálatot követően, ha az  a) és a  b)  pont szerinti módszer
a saját lakásberendezés kiszállításának nem költséghatékony megvalósíthatósága, valamint a helyszíni bérlés
lehetőségének hiánya vagy annak – az  illetékes logisztikai ellátó szerv gyakorlati tapasztalatai alapján –
a szokásosnak tekinthetőnél lényegesen nagyobb költségigénye miatt nem alkalmazható.
(3) A tárgyévre érvényes berendezett és berendezés nélküli legmagasabb lakásbérleti díj mértékét állomáshelyenként,
foglalkoztatási jogviszonyonként, rendfokozati állománycsoportonként, továbbá a  20.  § (3)  bekezdése szerint
együttlakó személyek figyelembevételével legkésőbb a tárgyév február 15-ig a Honvédelmi Közlönyben közzé kell
tenni. A 2. § (2) bekezdés f ) pontja szerinti állomány tekintetében a legmagasabb lakásbérleti díj mértékét a KNBSZ
főigazgatója határozza meg.
22. § (1) A Honvédség viseli
a) a lakóingatlan és az ahhoz tartozó garázs bérleti díját legfeljebb a 21. § (3) bekezdés szerinti lakásbérleti díj
mértékéig,
b) a lakóingatlanban elhelyezett honvédségi tulajdonú berendezési tárgyak biztosítási díját azzal, hogy, ha
a  lakóingatlanra, valamint annak berendezési tárgyaira kötött biztosítási szerződésben nem különülnek
el a  honvédségi és a  kiküldött tulajdonát képező vagyontárgyak biztosítási összegei, a  biztosítási díj
megtérítése során csak a honvédségi tulajdonú tárgyakra eső, arányosan megállapított rész számolható el,
c) a garázs biztosítási díját,
d) a lakóingatlan és a garázs bérlésével összefüggésben kifizetett letét összegét,
e) a bérleti szerződés megkötéséhez kapcsolódó ügynöki, szakértői díjak költségét,
f ) a technikai biztosítás költségét, ha a kiküldött és a családi ellátmánypótlékra jogosító hozzátartozói személyi
biztonsága érdekében annak szükségességéről az  illetékes logisztikai ellátó szerv javaslata alapján a  HM
közigazgatási államtitkára, a  2.  § (2)  bekezdés f )  pontja szerinti kiküldöttek esetében a  KNBSZ főigazgatója
dönt,
g) a közüzemi szolgáltatások felhasznált mennyiségének mérésére szolgáló mérőkészülékek beszerelésének,
cseréjének költségét,
h) a kiküldött szolgálati célú telefonbeszélgetéseinek részletes számlával igazolt költségét,
i) a katonadiplomáciai tevékenységet végző kiküldöttek esetén a vezetékes telefon bekötésének díját, továbbá
a telefonállomás- és az internethasználat alapdíját, ha azt az engedélyező elöljáró döntése szerint szolgálati
érdek indokolja,
j) a HM rendelet1 1.  § 10.  pont g)  alpontja szerinti külföldi szolgálat esetén az  attasé beosztást betöltő
kiküldött részére a közüzemi szolgáltatások díjának azt a részét, amelynek havi együttes összege meghaladja
a kiküldött havi nettó külszolgálati ellátmányának 7%-át, és
k) az ideiglenes elhelyezés költségeit, ideértve a  szállásköltség részét képező, a  számlán elkülönítve fel nem
tüntetett kötelező reggeli árát, azonban ide nem értve a mosatás, valamint egyéb kiegészítő szolgáltatások
– különösen a minibár – igénybevételéből eredő költségeket.
(2) A kiküldött
a) a Honvédség részére a lakóingatlan és a garázs bérletének megszűnésekor köteles az (1) bekezdés d) pontja
szerinti letét összegét 15 munkanapon belül visszafizetni, b) a bérbeadó által kötött lakásbiztosítás hiányában köteles biztosítást kötni a  honvédségi tulajdonúnak
tekintett lakásberendezési tárgyakra,
c) viseli a tulajdonát képező ingóságok, berendezési tárgyak biztosítási díját,
d) viseli a lakóingatlanhoz kapcsolódó közüzemi szolgáltatások díját, és
e) köteles megtéríteni a Honvédségnek a közüzemi szolgáltatások tényleges összegét, ha a lakóingatlan bérleti
díja a közüzemi szolgáltatások díját is tartalmazza.
 (3) A biztosítás szempontjából honvédségi tulajdonúnak kell tekinteni azokat a berendezési tárgyakat is, amelyek
a) a bérbeadó tulajdonát képezik, de a  bérlés ideje alatt azokat a  lakóingatlanban hagyja, és használatra
átengedi a kiküldött részére, kivéve, ha a lakásbérletről szóló szerződés másként rendelkezik,
b) külön szolgáltatótól kerülnek bérlésre, és a bérlés díja a biztosítási díjat nem tartalmazza.
 (4) A  2.  § (2)  bekezdés f )  pontja szerinti kiküldöttek tekintetében a  20. és a  21.  §-ban foglalt eljárásrendet a  KNBSZ
főigazgatója intézkedésben határozza meg. 23. § (1) A  Honvédség a  kiküldött részére a  szolgálati és a  biztonsági követelményeknek, valamint a  gazdaságossági
szempontoknak megfelelő ideiglenes elhelyezést biztosít, vagy annak költségeit megtéríti
a) a külföldi szolgálat megkezdésétől a  lakóingatlanba történő beköltözés napjáig, de legfeljebb a kiutazástól
számított 30 napra,
b) szükség esetén a  külföldi szolgálat befejezésekor, a  kiköltözés feladatainak végrehajtása érdekében
a  lakóingatlan kiküldött által történő elhagyásától a  végleges hazautazásig terjedő időre, de legfeljebb
a lakóingatlan elhagyásától számított 15 napra.
(2) Az  (1)  bekezdéstől eltérően az  illetékes logisztikai ellátó szerv vezetője indokolt esetben, a  szociális, illetve
gazdaságossági szempontok figyelembevételével a kiküldött kérelmére engedélyezheti az ideiglenes elhelyezés
a) 30 napot meghaladó igénybevételét vagy költségeinek megtérítését, ha a  kiküldött a  kiutazástól számított
30 napon belül a lakóingatlanba neki fel nem róható okból nem tud beköltözni, és
b) folyamatos felügyeletre szoruló, családi ellátmánypótlékra jogosító hozzátartóval történő együttes
igénybevételét vagy költségeinek megtérítését.
 (3) A Honvédség a kiküldött kiutazása előtt gondoskodik az ideiglenes elhelyezésként szolgáló szállás lefoglalásáról.
10. Egészségügyi ellátáshoz kapcsolódó költségek 24. § (1) A kiküldött kérelmére a Honvédség hozzájárulhat a kiküldött családi ellátmánypótlékra jogosító hozzátartozójának
fogyatékosságával összefüggő gyógyászati segédeszközök és kiegészítő gyógykezelések, így különösen
a  gyógytorna és a  fizikoterápia költségéhez. A  költségekhez való hozzájárulást a  szakorvos írásos javaslatának
figyelembevételével a kiküldő engedélyezheti.
(2) A  kiküldött az  illetékes pénzügyi ellátó szervhez benyújtott kérelmére az  500 eurót (a továbbiakban: EUR) vagy
annak megfelelő összeget meghaladó, a kiküldött vagy a családi ellátmánypótlékra jogosító hozzátartozója egyszeri
egészségügyi ellátása esetén az igazolt költségeknek az Ebtv. alapján megtéríthető hányadának megfelelő összegű
előlegre jogosult az Ebtv. szerinti elszámolás megtörténtéig. A kiküldött a felvett előleget
a) az Ebtv. szerinti visszatérítést követően haladéktalanul, de legkésőbb az előleg folyósítását követő 6 hónapon
belül, vagy
b) a visszatérítés végleges elmaradása esetén az  elszámolás sikertelenségére vonatkozó írásos értesítés
kézhezvételétől számított 30 napon belül
egy összegben köteles visszafizetni.
(3) Ha a (2) bekezdés b) pontja szerint visszafizetendő összeg meghaladja a kiküldött havi nettó ellátmányának 25%-át,
a kiküldött írásbeli kérelmére a HM védelemgazdaságért felelős helyettes államtitkára az előleg visszafizetését 6 havi
részletben, de legfeljebb a külföldi szolgálat befejezéséig engedélyezheti.
(4) Ha előre nem látható okok miatt a külföldi szolgálat az előleg visszafizetése előtt fejeződik be, a kiküldött az előleg
fennmaradó részét
a) az állomáshely végleges elhagyása előtt egy összegben, vagy
b) belföldön legkésőbb a  külföldi szolgálat befejezésétől számított 30 napon belül forintban köteles
visszafizetni. Ha a  fennálló tartozás kiegyenlítése az  előírt határidőn belül nem történik meg, akkor
a  Honvédség a  késedelmes napokra a  Polgári Törvénykönyvről szóló törvény szerinti kamatot számít fel.
Az előlegből fennmaradó tartozás visszafizetésére a kiküldő kedvezőbb feltételeket akkor állapíthat meg, ha
a külföldi szolgálat a kiküldött önhibáján kívüli okból fejeződött be idő előtt.
(5) A  Honvédség természetben biztosítja a  kiküldött és a  családi ellátmánypótlékra jogosító hozzátartozója részére
az állomáshelyre kötelezően előírt védőoltásokat vagy ennek hiányában megtéríti azok költségét.
11. Iskoláztatási költségek 25. § (1) A Honvédség kérelemre hozzájárulhat a kiküldött családi ellátmánypótlékra jogosító gyermeke után
a) az alap- és középfokú oktatási intézményben felmerülő,
b) legfeljebb 1 évig az alapfokú képzést közvetlenül megelőző iskolai előkészítőhöz kapcsolódó,
c) fogyatékos gyermekek speciális oktatási intézményében történő taníttatásával kapcsolatos
tandíjköltséghez, feltéve, hogy az állomáshelyen nem áll rendelkezésre térítésmentesen igénybe vehető, az átlagos
hazai képzési, egészségügyi és kulturális követelményeknek megfelelő magyar, angol, német, francia vagy
spanyol nyelven képzést folytató oktatási intézmény (a továbbiakban együtt: megfelelő oktatási intézmény). Ha
az  állomáshelyen elérhető megfelelő oktatási intézmény, a  kiküldött családi ellátmánypótlékra jogosító gyermeke
után akkor kérheti a tandíjköltséghez történő hozzájárulást, ha a (2) bekezdés szerinti különös méltánylást érdemlő
eset fennállását a kérelemhez csatolt írásbeli nyilatkozattal igazolja.
(2) Különös méltánylást érdemlő esetnek minősül, ha
a) a megfelelő oktatási intézmény képzési nyelve eltér a  gyermek korábbi hazai tanulmányai során tanult
idegen nyelvtől,
b) a külföldi szolgálat ideje alatt, nem a  kiküldött saját elhatározásán alapuló iskolaváltás esetén a  megfelelő
oktatási intézmény képzési nyelve eltér a gyermek által az állomáshelyen addig látogatott intézmény képzési
nyelvétől,
c) a KNBSZ szakvéleménye alapján a  megfelelő oktatási intézmény nem felel meg az  állomáshely szerinti
országban a diplomaták számára ajánlott biztonsági követelményeknek,
d) a megfelelő oktatási intézmény megközelítésére fordított utazási idő összességében a  napi 3 órát
meghaladja, vagy
e) a gyermek fogyatékos vagy tartósan beteg, amely miatt különleges odafigyelést, speciális gondoskodást
igényel.
(3) A kiküldött kérelmét az engedélyező elöljáróhoz nyújthatja be.
 (4) A tandíjköltséghez történő hozzájárulásról mérlegelési jogkörben – a kiküldött külszolgálati ellátmánya összegének,
valamint a  szociális és a  gazdaságossági szempontok figyelembevételével – a  HM közigazgatási államtitkára,
a  2.  § (2)  bekezdés f )  pontja szerinti kiküldöttek esetén a  KNBSZ főigazgatója dönt. A  tandíjköltséghez történő
hozzájárulásra vonatkozó engedély a feltételek változatlansága esetén a külföldi szolgálat teljes időtartamára szól.
(5) A  tandíjköltséghez történő hozzájárulás mértékét a  4.  melléklet határozza meg. A  tandíjköltséghez történő
hozzájárulás mértékének megállapítása során
a) a kettő vagy annál több családi ellátmánypótlékra jogosító gyermek esetén elsőként a  legalacsonyabb
összegű tandíjköltséget kell alapul venni,
b) a negyedik és minden további családi ellátmánypótlékra jogosító gyermek esetén ugyanazt a  százalékos
mértéket kell alkalmazni, mint ami a harmadik gyermek esetén irányadó, és
c) a családi ellátmánypótlékra jogosító gyermekek számának megállapításánál a  fogyatékos vagy tartósan
beteg gyermeket nem kell figyelembe venni.
 (6) A tandíjköltség tandíjköltség-hozzájáruláson felüli része (a továbbiakban: önerő) a kiküldöttet terheli.
 (7) Ha a  kiküldött összes családi ellátmánypótlékra jogosító gyermeke után fizetendő önerő összege meghaladja
a  kiküldött (3)  bekezdés szerinti kérelem benyújtásakor érvényes külszolgálati ellátmánya havi nettó összege
12-szeresének 30%-át, az önerő e feletti részével a Honvédség a 4. melléklet szerinti összeget kiegészíti.
(8) Az  ugyanazon állomáshelyen külföldi szolgálatot teljesítő házastársak külszolgálati ellátmányát együttesen kell
figyelembe venni, amely során a 7. § (2) bekezdése szerinti ellátmányt is számításba kell venni.
(9) A  tandíjköltséghez történő hozzájárulás összegét családi ellátmánypótlékra jogosító gyermekenként EUR-ban
kell megállapítani, és folyósítani. Az  EUR-tól eltérő pénznemben felmerülő tandíjköltség esetén annak összegét
a  (3)  bekezdés szerinti kérelem benyújtását megelőző hónap 15. napján érvényes MNB devizaárfolyamon kell
átszámítani.
12. Egyéb költségek 26. § A kiküldött részére meg kell téríteni
a) a kiküldött és a  családi ellátmánypótlékra jogosító hozzátartozója vízumköltségét, a  vízum kiadásához
szükséges orvosi vizsgálat költségét,
b) a szolgálati ügyek intézésével összefüggésben felmerült postaköltséget, és
c) a kiküldött és a  családi ellátmánypótlékra jogosító hozzátartozója éves egészségügyi szűrővizsgálatával
összefüggésben Magyarországon felmerülő, a  kiküldött lakóhelye és a  szűrővizsgálat helye közötti utazási
költségeket a belföldi szolgálati kiküldetésre vonatkozó szabályok szerint.
13. Előlegek 27. § (1) A kiküldött külföldi szolgálata megkezdése előtt legfeljebb 2 hónappal illetményelőleg folyósítását kérheti.
 (2) Az  illetményelőleg mértéke az  állomány tagja és az  önkéntes tartalékos katona esetében legfeljebb a  Hjt.
122. § (2) bekezdése szerinti alapilletmény 2 havi összege, közalkalmazott esetében legfeljebb az illetménye 2 havi
összege.
(3) Az  illetményelőleg folyósítását a  központi keret terhére az  állományilletékes parancsnok engedélyezheti.
Az illetményelőleget a külföldi szolgálat időtartama, de legfeljebb 12 hónap alatt kell visszafizetni.
28. § (1) A kiküldött kérelemre, a külföldi szolgálat megkezdését követő 6 hónapon belül egyszeri alkalommal
a) legfeljebb a 2,5-es szorzószámmal számított ellátmány 3 havi összegének és
b) kizárólag gépkocsi vásárlás céljára igénybe vehető, a  2,5-es szorzószámmal számított ellátmány 6 havi
összegének, de legfeljebb a gépkocsi vételárának
megfelelő ellátmányelőlegre jogosult azzal, hogy az  ellátmányelőlegek havi törlesztő részletei együttesen sem
haladhatják meg a kiküldött havi nettó ellátmányának 50%-át.
(2) Az (1) bekezdéstől eltérően nem jogosult ellátmányelőlegre a kiküldött, ha a külföldi szolgálat időtartama az 1 évet
nem haladja meg. E rendelkezés nem alkalmazható a 2. § (2) bekezdés f ) pontja szerinti kiküldöttre.
(3) Az  (1)  bekezdés b)  pontja szerinti ellátmányelőleg kizárólag egy darab gépkocsi állomáshely szerinti országban
történő beszerzésére használható fel legkésőbb az előleg folyósítását követő 90 napon belül.
(4) Az  (1)  bekezdés b)  pontja szerinti ellátmányelőleg felhasználásának igazolásához a  kiküldött köteles a  gépkocsi
vételárának kifizetését követő 30 napon belül
a) a gépkocsi vásárlását igazoló számlának vagy
b) a gépkocsi tanúk által hitelesített adás-vételi szerződésének és a kiküldött nevére írt forgalmi engedélynek
vagy a gépjármű törzskönyvnek
a másolatát – aláírásával ellátva – az illetékes pénzügyi ellátó szervhez benyújtani.
(5) A  kiküldött az  (1)  bekezdés b)  pontja szerinti ellátmányelőleg felhasználásával vásárolt gépkocsira, a  vásárlással
egyidejűleg, az ellátmányelőleg törlesztésének időtartamára, teljes körű CASCO vagy azzal egyenértékű biztosítást
köteles kötni, és annak létrejöttét a biztosítási szerződés megkötését követő 30 napon belül az  illetékes pénzügyi
ellátó szerv felé igazolni. A gépjárműre vonatkozó teljes körű biztosítás díja a kiküldöttet terheli.
29. § (1) Az  ellátmányelőleg folyósítását a  kiküldött legkorábban a  külföldi szolgálat megkezdését követően az  illetékes
pénzügyi ellátó szervnél írásban kérheti. Az ellátmányelőleget lehetőség szerint soron kívül, de legkésőbb a kérelem
benyújtásától számított 15 napon belül kell folyósítani. A  2.  § (2)  bekezdés f )  pontja szerinti kiküldöttek esetén
az ellátmányelőleg kifizetésének rendjét a KNBSZ főigazgatója határozza meg.
(2) Az ellátmányelőleg visszafizetése
a) a 28. § (1) bekezdés a) pontja szerinti ellátmányelőlegre legfeljebb 10 havi részletben,
b) a 28. § (1) bekezdés b) pontja szerinti ellátmányelőlegre legfeljebb 36 havi részletben,
de legfeljebb a külföldi szolgálat befejezéséig engedélyezhető.
(3) Az  ellátmányelőleg törlesztését legkésőbb a  felvételét követő harmadik hónapban kell megkezdeni, és
a  törlesztésnek – egyenlő részletekben történő levonás vagy befizetés mellett – a  külföldi szolgálatból történő
végleges hazatérés napjáig be kell fejeződnie.
(4) A  (3)  bekezdéstől eltérően, ha előre nem látható okok miatt a  külföldi szolgálat az  ellátmányelőleg visszafizetése
előtt fejeződik be, a visszafizetésre a 24. § (4) bekezdését kell alkalmazni.
30. § (1) A kiküldött részére egyszeri alkalommal 2000 EUR vagy annak megfelelő összegű amerikai dollár (a továbbiakban:
USD) utazási előleget kell folyósítani a kiutazás előtti 8 munkanapon belül.
(2) Az utazási előleget
a) legkésőbb a folyósítást követő 6 hónapon belül, vagy
b) 1 évet meg nem haladó külföldi szolgálat esetén legkésőbb a végleges hazautazás utáni 8 munkanapon belül
kell a Honvédség részére visszatéríteni.
(3) A 2. § (2) bekezdés f ) pontja szerinti kiküldöttek utazási előlegre való jogosultságát és a folyósítás szabályait a KNBSZ
főigazgatója határozza meg.
14. Gépjárműhasználat 31. § (1) Az engedélyező elöljáró a kiküldöttnek engedélyezheti
a) szolgálati gépjármű használatát a  feladat jellegétől függően vagy magáncélra, ideértve a munkába járással
összefüggő utazást is, amelyet az illetékes logisztikai ellátó szerv biztosít, vagy
b) saját tulajdonú gépkocsi szolgálati célú igénybevételét, feltéve, hogy a kiküldött a saját tulajdonú gépkocsira
külföldön is érvényes teljes körű CASCO vagy azzal egyenértékű biztosítással rendelkezik.
 (2) Az (1) bekezdés a) pontja esetén a kiküldött az 51. § (1) bekezdése szerinti költségtérítésekre jogosult.
 (3) Az (1) bekezdés b) pontja esetén
a) a kiküldöttet terheli a gépkocsira vonatkozó teljes körű biztosítás díja, és
b) a kiküldött jogosult az 51. § (2) bekezdése szerinti költségtérítésekre.
(4) A 28. § (1) bekezdés b) pontja szerinti ellátmányelőleg felhasználásával vásárolt gépkocsit – az 51. § (2) bekezdése
szerinti költségtérítés ellenében – a  kiküldött az  engedélyező elöljáró utasítása alapján beosztásával összefüggő
feladatai ellátására is köteles használni.
(5) Az  (1) és a  (4)  bekezdés szerinti lehetőségek hiányában a  kiküldött részére indokolt esetben, szolgálati feladatai
ellátása érdekében, alkalmanként bérelt gépjármű igénybevétele engedélyezhető, amelynek költsége
a Honvédséget terheli.
(6) A  gépjárműhasználat és gépjárműbérlés engedélyezésére és elszámolására a  honvédségi járművek fenntartásáról
szóló miniszteri rendeletet, a 2. § (2) bekezdés f ) pontja szerinti kiküldöttre a KNBSZ főigazgatójának intézkedését
kell alkalmazni.
15. Eljárás a külföldi szolgálat során bekövetkező elhalálozás esetén
32. § (1) A kiküldött külföldi szolgálat alatti elhalálozása esetén a családi ellátmánypótlékra jogosító hozzátartozója részére
ki kell fizetni a kiküldött elhalálozása napját követő 1 hónapra számított külszolgálati ellátmányát is. A kifizetés csak
egy személy részére történhet. Családi ellátmánypótlékra jogosító hozzátartozó hiányában a halál bekövetkeztéig ki
nem fizetett külszolgálati ellátmányt a hagyatéki eljárás során meghatározott személy vagy személyek részére kell
kifizetni.
(2) A  keresőképtelenséggel járó betegség vagy az  egészségügyi szabadság során bekövetkezett elhalálozás esetén
az (1) bekezdés szerinti külszolgálati ellátmány kiszámításánál a 9. § (2)–(4) bekezdése szerint kell eljárni.
(3) Az (1) bekezdés szerinti külszolgálati ellátmány előleglevonással nem terhelhető. A kiküldött halála esetén a kiküldő
törli az  illetményelőlegnek, az ellátmányelőlegnek és az utazási előlegnek az elhalálozást követően esedékes, még
törlesztetlen részéből adódó tartozás miatt fennálló visszafizetési kötelezettséget.
(4) A családi ellátmánypótlékra jogosító hozzátartozó külföldi szolgálat alatti elhalálozása esetén a kiküldött részére ki
kell fizetni az elhalálozott hozzátartozó után az elhalálozást követő 1 hónapra számított családi ellátmánypótlékot is.
III. Fejezet
A NeMzetKÖzI SzeRVezeteKNÉL tARtÓS KÜLFÖLDI SzOLGÁLAtOt teLjeSÍtŐKRe VONAtKOzÓ
KÜLÖN SzABÁLYOK
16. A juttatások rendszere 33. § E Fejezetet a HM rendelet1 1. § 10. pont b) és h) alpontja szerint tartós külföldi szolgálatot teljesítő kiküldöttekre kell
alkalmazni, ha a külföldi tartózkodással összefüggésben ellátásukat elsősorban a nemzetközi szervezet biztosítja.
34. § (1) Az  EU intézményeiben nemzeti szakértőként külföldi szolgálatot teljesítő kiküldött (a továbbiakban: EU-beosztást
betöltő) ellátását a  Honvédség az  EU által a  kiküldött részére nyújtott juttatások igénybevételével biztosítja.
Ennek érdekében az  EU intézménye és a  Honvédség közötti, a  külföldi szolgálatot megelőző hivatalos levélváltás
során a  Honvédség kezdeményezi a  vonatkozó EU-s rendelkezések alapján nyújtható ellátások folyósítását. Az  EU
juttatásainak igénylése céljából kitöltendő, az EU által erre a célra előírt hivatalos adatlapot a Honvéd Vezérkar főnök
helyettese kiadmányozza.
(2) Az  EU-beosztást betöltő az  EU által részére ténylegesen kifizetett juttatások mértékéről a  külföldi szolgálat
megkezdését követő hónap utolsó napjáig, továbbá az  azokban bekövetkező változásról a  változástól számított
15 napon belül köteles az illetékes pénzügyi ellátó szerv részére írásbeli nyilatkozatot tenni.
35. § (1) Az EU-beosztást betöltőre a II. Fejezet rendelkezéseit az e Fejezetben foglalt eltérésekkel kell alkalmazni.
 (2) Nem alkalmazható az 5. § (1) bekezdése, a 6. § (2) bekezdése, a 7. §, a 9. § (2)–(4) bekezdése, a 10. § (1) bekezdés
c) pontja, a 13. §, a 14. §, a 18. § (2) bekezdés b) és c) pontja, (3) bekezdés b) pontja, a 19. § lakásberendezés-szállítási
normaösszegre vonatkozó rendelkezései, a 20–23. §, a 28. §, a 29. §, a 31. § és a 32. § (2) bekezdése.
(3) A  15–17.  §-t, a  18.  § (1)  bekezdés személyi ingóságra vonatkozó rendelkezéseit, (2)  bekezdés a) és d)  pontját,
(3) bekezdés a) pontjának és (4) bekezdésének személyi ingóságra vonatkozó rendelkezéseit, a 18. § (5) bekezdését,
a 25. §-t, a 26. §-t, továbbá a 30. §-t akkor kell alkalmazni, ha az EU-beosztást betöltő részére az EU hasonló juttatást
nem biztosít.
(4) Az EU-beosztást betöltő külszolgálati ellátmánya a családi ellátmánypótlékból áll.
IV. Fejezet
A BÉKetÁMOGAtÓ MŰVeLet KeRetÉBeN KÜLFÖLDI SzOLGÁLAtOt teLjeSÍtŐKRe VONAtKOzÓ
SzABÁLYOK
17. Általános jogosultsági szabályok 36. § (1) E Fejezetet kell alkalmazni
a) a béketámogató műveletben külföldi szolgálatot teljesítő kiküldöttekre a  külföldi szolgálat időtartamától
függetlenül,
b) az NRF és az EU BG kötelékébe, valamint az azokhoz hasonló funkciójú, valamely nemzetközi szervezetnek
felajánlott egység, alegység, továbbá a  Nemzeti Telepíthető Híradó és Informatikai Század állományának
járandóságaira – a  külföldi szolgálat megkezdésétől annak befejezéséig – műveleti területen teljesített
külföldi szolgálat idejére.
(2) Ha az  (1)  bekezdés a)  pontja szerinti kiküldött külföldi pénzbeli ellátását közvetlenül a  béketámogató műveletet
irányító nemzetközi szervezet biztosítja, a kiküldött a 40–43. §-ok és az V. Fejezet szerinti juttatásokra jogosult azzal
az eltéréssel, hogy
a) a 30.  § szerinti utazási előleg felvételekor a  kiküldött írásban nyilatkozik arról, hogy engedélyezi a  felvett
előleg törlesztő-részleteinek havonta történő levonását, vagy vállalja annak befizetését, és
b) a kiküldött az  utazási előleget az  a)  pont szerinti nyilatkozatának megfelelően, de legfeljebb a  kiutazást
követő 6 hónap alatt köteles a Honvédségnek visszatéríteni.
 (3) Az  (1)  bekezdés b)  pontjában szereplő állomány nem műveleti területen teljesített külföldi szolgálata esetén
a VI. Fejezetet kell alkalmazni.
 (4) Az e Fejezet hatálya alá tartozó kiküldöttekre is alkalmazni kell a 9. § (2) bekezdés a) pontját, (3) és (4) bekezdését,
a 12. §-t, a 14. § (2) bekezdését, a 26. §-t, a 27. §-t, és a 32. § (1)–(3) bekezdését.
18. Külszolgálati ellátmány 37. § (1) A  kiküldött a  külföldi szolgálat időtartamára külszolgálati ellátmányra jogosult. A  külszolgálati ellátmány
alapellátmányból, vezetői ellátmánypótlékból és alapellátmány-kiegészítésből áll.
(2) Az  alapellátmány havi nettó összege a  külföldi szolgálat alatt ellátott beosztáshoz rendszeresített rendfokozathoz
igazodó, 5.  melléklet szerinti, „I. Az  alapellátmány havi mértékének szorzószáma” táblázatban meghatározott
szorzószámok és a Hjt. 2. § 15. pontja szerinti illetményalap (a továbbiakban: illetményalap) szorzatával egyenlő.
(3) A Hjt. alapján I. besorolási osztályba tartozó, az adott béketámogató műveletben vezetői beosztást ellátó kiküldött
részére vezetői ellátmánypótlék jár, amelynek mértéke tábornoki beosztás esetén az alapellátmány 10%-a, ezredesi
beosztás esetén az alapellátmány 7%-a, egyéb főtiszti vagy tiszti vezetői beosztás esetén az alapellátmány 5%-a.
(4) A kiküldött alapellátmány-kiegészítésének havi nettó összege
a) az illetményalap és a biztonsági körülményekhez igazodó szorzószám szorzatának, valamint
b) az illetményalap és az éghajlati viszonyokhoz igazodó szorzószám szorzatának
együttes összege. A  szorzószámokat az  5.  melléklet szerinti, „II. Az  alapellátmány-kiegészítés havi mértékének
szorzószáma” táblázat differenciáltan határozza meg.
(5) A  (4)  bekezdés a)  pontja szerinti biztonsági körülmények megítélése során a  belpolitikai viszonyokat,
a  terror-fenyegetettség szintjét, a  ténylegesen kifejtett tevékenység jellegét, a  térségben a  felfegyverzettség
arányát és az  anyagi és a  személyi sérülések kockázatát kell figyelembe venni. A  (4)  bekezdés b)  pontja szerinti
éghajlati viszonyok tekintetében a  térség éghajlati adottságai hazai viszonyoktól való eltérésének mértékét kell
megítélni. A  kontingenseket, ideértve az  egyéni beosztást betöltők állományjegyzéken meghatározott csoportjait
az adott állománytáblával vagy állományjegyzékkel rendelkező kontingens vagy csoport esetén legjellemzőbbnek
tekinthető ismérv szerint kell besorolni. A kontingensek és a csoportok részletes kategóriába sorolását a miniszter
utasításban állapítja meg.
38. § (1) A 37. § (1) bekezdésétől eltérően nem jár külszolgálati ellátmány a kiküldöttnek a külföldi szolgálat alatti ideiglenes
hazatérése időtartamára, kivéve
a) a szolgálati érdekből történő ideiglenes hazarendelés és a kiküldetés időtartamát, valamint
b) az adott béketámogató művelet Egységes Műveleti Szabályaiban foglaltak alapján biztosított műveleti
szabadnapok igénybevételének időtartamát.
 (2) Ha a  kiküldött részére a  külföldi szolgálat alatt parancsban az  eredetitől eltérő beosztás ellátását írják elő, részére
a  parancsban meghatározott naptól kezdődően az  új beosztása szerint megállapított külszolgálati ellátmányt kell
folyósítani.
39. § (1) A  külszolgálati ellátmány forintban megállapított összegét USD-ban kell a  kiküldöttek részére folyósítani. Ha
az  állomáshely sajátosságai az  USD-tól eltérő pénznemben történő folyósítást tesznek szükségessé, akkor
az  engedélyező elöljáró arra irányuló, kontingensenként vagy csoportonként kialakított javaslatáról a  HM
közigazgatási államtitkára dönt. A  devizában történő folyósítás miatt felmerülő esetleges átváltási és egyéb
pénzintézeti költségek a kiküldöttet terhelik.
(2) A  kiküldött a  külföldi szolgálatra történő felkészítése alatt köteles nyilatkozni arról, hogy a  külszolgálati
ellátmányából havonta mekkora összeget kíván a  devizaszámlájára átutaltatni, és mekkora összeget kér kézhez
kifizetni. A  nyilatkozat kitöltése során figyelemmel kell lenni arra, hogy a  külszolgálati ellátmányból havonta
a devizaszámlára utalásra kért összeg 200 USD-nál – EUR-ban történő folyósítás esetében 200 EUR-nál – vagy ennek
megfelelő összegnél nem lehet kevesebb, kivéve, ha a kiküldött a külszolgálati ellátmány teljes összegét kézhez kéri
kifizetni, vagy, ha a külföldi szolgálat megkezdésének vagy befejezésének hónapjára eső, töredék havi külszolgálati
ellátmány összege ennél alacsonyabb.
(3) A  (2)  bekezdés szerinti nyilatkozatot az  illetékes pénzügyi ellátó szerv részére kell benyújtani. A  kiküldött külföldi
szolgálata során egy alkalommal módosító nyilatkozat kitöltésével kérheti az  átutalt és a  kézhez fizetett összegek
megváltoztatását.
(4) A  (2)  bekezdéstől eltérően, ha az  állomáshely sajátosságai a  készpénzbeni kifizetést nem teszik lehetővé,
a  kiküldöttnek arról kell nyilatkoznia, hogy a  44.  § (2)  bekezdése alapján mekkora összegű havi előleget kíván
felvenni a külföldi szolgálat megkezdése előtt.
(5) A (4) bekezdés szerinti állomáshelyeket a Honvédség középszintű vezető szerve határozza meg.
 (6) A töredék havi külszolgálati ellátmány kiszámításánál a tárgyhó naptári napjainak számát kell alapul venni.
 (7) A külszolgálati ellátmány
a) (2) és (3)  bekezdés szerinti nyilatkozatban meghatározott részét vagy a  (4)  bekezdés alapján a  külföldi
szolgálat előtt tárgyhóra felvett előleggel csökkentett összegét a  kiküldött devizaszámlájára havonta
utólag, a  tárgyhót követő hónap 5. napjáig kell átutalni, fennmaradó részét pedig a  kiküldött részére
az állomáshelyen, valutában kell kifizetni,
b) külföldi szolgálat megszűnése vagy megszüntetése esetén történő kifizetését a  hazautazás napját követő
5 munkanapon belül kell végrehajtani.
19. Kiküldetési költségek 40. § Kiküldetés esetén a kiküldött a 14. § (1) bekezdés b)–d) pontja szerinti költségtérítésekre jogosult, ha részére az ezen
juttatásokkal finanszírozandó ellátások a  kiküldetés során természetbeni ellátás formájában nem biztosíthatók, és
azok költségét a kiküldetést elrendelő nemzetközi szervezet nem téríti meg, vagy egyéb módon nem kompenzálja.
20. Utazási költségek 41. § (1) Ha a  kiküldött utazását a  Honvédség természetben nem biztosítja, vagy a  béketámogató műveletet irányító
szervezet azt nem téríti meg, alkalmazni kell a  15.  § (1)  bekezdés a), c), e), és f )  pontjának kiküldöttre vonatkozó
rendelkezéseit, (2)  bekezdés a)  pontját, (3)  bekezdés a) és c)  pontját, (5)  bekezdésének kiküldöttre vonatkozó
rendelkezéseit és a 16. § (1) bekezdését.
(2) Az  (1)  bekezdésen túl utazási költségtérítésre jogosult a  kiküldött évente egy alkalommal az  évi alap- és
pótszabadsága letöltése céljából Magyarországra történő haza- és visszautazásakor, ha a  külföldi szolgálat
időtartama – a  meghosszabbítás időtartamát is figyelembe véve – a  vezénylési okmány vagy annak módosítása
szerint meghaladja az 1 évet.
(3) A (2) bekezdés alkalmazásában nem minősül
a) 1 évet meghaladó külföldi szolgálatnak a Hjt. 204. § (3) bekezdése szerinti meghosszabbítás, és
b) évi alap- és pótszabadság letöltésének a műveleti szabadnap Hjt. 207. § (4) bekezdése szerinti beszámítása.
(4) Az (1) és a (2) bekezdés szerinti utazásoknál igénybe vehető utazási eszköz típusát az engedélyező elöljáró határozza
meg.
21. Szállítási költségek 42. § A kiküldött részére a Honvédség megtéríti
a) az állomáshelyre történő első kiutazás és a végleges hazautazás alkalmával – ideértve a másik állomáshelyre
történő áthelyezés esetét is – az  engedélyező elöljáró által jóváhagyott felszerelés és legszükségesebb
személyi ingóságok szállításának költségeit, ha a szállítás nem honvédségi vagy a béketámogató műveletet
irányító nemzetközi szervezet által biztosított szállítóeszközzel történik, és annak költségét a  nemzetközi
szervezet nem téríti meg, valamint
b) a felmerülő vámjellegű költséget, feltéve, hogy azok elszámolását az illetékes logisztikai ellátó szerv vezetője
engedélyezi.
22. Egészségügyi ellátás költsége 43. § A  Honvédséget terhelik a  polgári egészségügyi intézmény igénybevételével kapcsolatos költségek, ha a  kiküldött
külföldi egészségügyi ellátása természetben nem biztosítható, és azt a nemzetközi szervezet nem téríti meg.
23. Előleg 44. § (1) A  kiküldött kérelmére az  illetékes pénzügyi ellátó szerv legfeljebb 500 EUR vagy annak megfelelő összegű USD
ellátmányelőleget folyósít a kiutazás előtti 30 napon belül.
(2) Az  (1)  bekezdéstől eltérően a  39.  § (4)  bekezdése szerinti állomáshelyek esetében a  kiküldött részére a  külföldi
szolgálat vezénylési okmány szerinti naptári hónapjaira számított, legfeljebb havi 1000 EUR vagy annak megfelelő
összegű USD ellátmányelőleg folyósítható a kiutazás előtti 30 napon belül.
(3) Az (1) bekezdés szerint felvett ellátmányelőleget az első havi külszolgálati ellátmány kifizetésekor kell a Honvédség
részére visszatéríteni.
V. Fejezet
A KAtONAI MeGFIGYeLŐKRe VONAtKOzÓ SzABÁLYOK 45. § (1) A katonai megfigyelő a 6. melléklet szerinti külföldi napidíj-kiegészítésre jogosult.
 (2) A  külföldi napidíj-kiegészítés összegének megállapítása során a  kiküldött által külföldön ellátott beosztás
ideiglenes állományjegyzékben rögzített szintjét kell figyelembe venni. Ha a külföldön ellátott beosztás szintje nem
egyértelműen beazonosítható, akkor a külföldi napidíj-kiegészítés összegének megállapítása során a kiküldött által
legutóbb betöltött hazai beosztás állományjegyzékben rögzített szintjét kell figyelembe venni.
(3) A  külföldi napidíj-kiegészítésre – az  azt terhelő adó- és járulékfizetési kötelezettség teljesítése érdekében –
alkalmazni kell a 12. §-t.
(4) A külföldi napidíj-kiegészítést a jogosult részére havonta utólag, legkésőbb a tárgyhót követő hónap 5. napjáig kell
kifizetni.
(5) A katonai megfigyelőre alkalmazni kell a 27. §-t és a 30. §-t.
VI. Fejezet
Az IDeIGLeNeS KÜLFÖLDI SzOLGÁLAtOt teLjeSÍtŐKRe VONAtKOzÓ SzABÁLYOK
24. Általános jogosultsági szabályok 46. § (1) E  rendelet eltérő rendelkezése hiányában e  Fejezetet kell alkalmazni az  ideiglenes külföldi szolgálatot teljesítő
kiküldöttre, és a  Honvédséggel foglalkoztatási jogviszonyban nem álló olyan személyre, akit a  kiküldő kér fel
a kiutazó delegáció hivatalos tagjának.
(2) Az e Fejezet hatálya alá tartozókra is alkalmazni kell a 31. § (1) bekezdését, (3) bekezdés a) pontját és (5) bekezdését.
25. Külföldi napidíj 47. § A kiküldött külföldi napidíjra a Korm. rendelet1 szerinti mértékben jogosult azzal az eltéréssel, hogy légi és vízi út
esetén az országhatár átlépésének időpontja a kiküldött
a) ideiglenes külföldi szolgálatra történő kiutazása esetén az indulás időpontját megelőző egy óra,
b) ideiglenes külföldi szolgálatról történő hazautazása esetén az érkezést követő egy óra.
26. Szállásköltség-térítés 48. § (1) A kiküldött jogosult szállásköltsége – ideértve a szállásköltség részét képező, a számlán elkülönítve fel nem tüntetett
kötelező reggeli árát is – megtérítésére, ha feladatát a  külföldre érkezés napján befejezni nem tudja, vagy azon
a napon hazautazni nem tud.
(2) A szállást, szálloda esetén annak kategóriáját a kiküldő a nemzetközi és a belföldi hazai katonai együttműködéssel
összefüggő egyes protokolláris és vendéglátási kérdésekről szóló miniszteri utasításban foglaltak
figyelembevételével határozza meg.
(3) A napi szállásköltség felső határát – gépjárművel történő utazás esetén az utazás időtartamát – a kiutazás előtt meg
kell határozni. Ennél magasabb összegű költség csak kivételesen, előre nem látható körülmények bekövetkezése
esetén, a kiküldő utólagos jóváhagyásával számolható el.
27. Utazási költségtérítés 49. § (1) A kiküldött a Magyarországgal szomszédos országokba, valamint a Cseh Köztársaságba történő utazások alkalmával
vonat, autóbusz, hajó, szolgálati gépjármű vagy saját gépjármű igénybevételére jogosult.
(2) Ukrajnába és Romániába történő utazásnál a  kiküldő az  (1)  bekezdés helyett indokolt esetben repülőgép
igénybevételét engedélyezheti.
(3) Az  (1) és a  (2)  bekezdésben fel nem sorolt országokban végrehajtott ideiglenes külföldi szolgálat alkalmával
repülőgép vehető igénybe, vagy ha költségmegtakarítás érhető el, és a  szolgálati feladat végrehajtását nem
akadályozza, a kiküldő dönthet úgy, hogy más közlekedési eszközzel történjen az utazás.
50. § (1) A  kiküldött vonaton, autóbuszon, hajón történő utazáskor a  belföldi szolgálati kiküldetésre vonatkozó szabályok
szerinti utazási költségtérítésre jogosult. Hálókocsijegy a kiküldő engedélyével számolható el.
(2) Repülőgéppel történő utazás esetén a  Honvédség a  turistaosztályra érvényes repülőjegyet biztosít a  kiküldött
részére.
(3) Az  (1) és a  (2)  bekezdéstől eltérő, magasabb komfortosztály igénybevételét a  kiküldő sürgős esetben vagy
biztonsági okokból engedélyezheti.
51. § (1) Szolgálati gépjárművel történő utazás esetén a  Honvédség megtéríti az  üzemanyag-felvétel, a  javítás, a  parkolás,
a gépjárműmosatás, az autópálya-használat ténylegesen felmerült költségeit.
(2) Saját gépjárművel történő utazás esetén
a) az Szja. törvény 3. melléklet II. 6. pont szerinti igazolás nélkül elszámolható összeg, valamint
b) a parkolás, az autópályadíj és a gépjárműmosatás költsége
fizethető ki.
(3) A (2) bekezdés a) pontja szerinti összeg kiszámítása során az üzemanyag-felhasználás mértékének megállapításához
a kiutazás előtt meg kell határozni a szolgálati utazás tervezett hosszát.
(4) Saját gépjármű igénybevétele esetén a szolgálati utazás
a) Magyarországon megtett távolsága utáni üzemanyag-felhasználás ellenértékét forintban kell kifizetni,
b) külföldön megtett távolsága után az  üzemanyag-felhasználás ellenértékét külföldön történt üzemanyag
felvétel esetén – a Korm. rendelet2 4. § (2) és (3) bekezdése szerinti alapnorma-átalány figyelembevételével –
a  számlával igazolt üzemanyagár alapján, legfeljebb a  számlán szereplő összeg erejéig, külföldi
fizetőeszközben kell kifizetni,
c) külföldön megtett távolsága után az üzemanyag-felhasználás ellenértékét, ha külföldön üzemanyag-felvétel
nem történt, a (2) bekezdés a) pontja figyelembevételével, forintban kell kifizetni.
(5) Ha a  (4)  bekezdés b)  pontja alapján kifizetett összeg nem éri el a  külföldön megtett távolság alapján egyébként
járó összeget, a  fennmaradó távolságra az  üzemanyag-felhasználás ellenértékét a  (2)  bekezdés a)  pontja
figyelembevételével, forintban kell kifizetni.
28. Szállítási költségtérítés 52. § (1) Menetrendszerinti autóbusszal, vonattal és hajóval történő kiutazás és hazautazás alkalmával a  Honvédség
a legszükségesebb személyi ingóságok szállításának költségét 30 kg súlyhatárig téríti meg.
(2) Repülőgépen történő kiutazás és hazautazás alkalmával a  repülőtársaság által biztosított súlyhatáron felül
a  Honvédség terhére 10 kg túlsúly számolható el. A  repülőtársaság által biztosított súlyhatár hiányában összesen
30 kg súlyt lehet a Honvédség terhére elszámolni.
29. Egyéb költségek 53. § (1) A  46–52.  §-ok szerinti költségtérítéseken felül a  kiküldő a  vezénylési okmányban az  előzetesen meghatározható,
egyéb indokolt költségek megtérítését is engedélyezheti.
(2) Az  (1)  bekezdéstől eltérően az  előzetesen nem meghatározható, egyéb indokoltan felmerülő költségek a  kiküldő
utólagos jóváhagyásával – a vezénylési okmány módosítását követően – számolhatók el.
30. Egyéb eljárási szabályok 54. § (1) A kiküldött legkorábban az utazás megkezdése előtt 8 munkanappal
a) a külföldi tartózkodás várható időtartamával arányos külföldi napidíj-előlegre, és
b) az ideiglenes külföldi szolgálat során várhatóan felmerülő, e  Fejezet szerinti költségek megelőlegezése
céljából utazási előlegre
jogosult. (2) Az  (1)  bekezdés szerint felvett összeget az  utazás elmaradása esetén, az  erről való értesítéstől számított
8 munkanapon belül kell a Honvédségnek visszafizetni.
(3) A  kiküldött az  (1)  bekezdés szerint felvett összeggel a  hazatéréstől számított 8 munkanapon belül köteles
az illetékes pénzügyi ellátó szerv felé elszámolni. A külföldi napidíj-előleg felhasználását nem kell számlával igazolni,
az elszámolásra a ténylegesen külföldön töltött időtartam figyelembevételével a Korm. rendelet1 szerint kerül sor.
A  kerekítésből eredő különbözet a  havi illetményszámfejtés keretében, forintban kerül elszámolásra és kifizetésre
a kiküldött részére.
(4) Ha az  (1)  bekezdés szerint felvett összeg meghaladja az  e  Fejezet szerint jogosan felhasználható összeget,
a különbözetet az elszámoláskor a Honvédség részére vissza kell fizetni. Ha az e Fejezet szerint jogosan elszámolható
számla a  felvett előlegtől eltérő pénznemben került kiállításra, az  elszámoláshoz a  külföldi valutákat hivatalos
pénzváltóhely bizonylata alapján, annak hiányában pedig a  tárgyhót megelőző hónap 15. napján érvényes,
hivatalos MNB devizaárfolyam alapján kell átszámítani.
(5) Az  (1)–(4)  bekezdésben meghatározott határidőktől való eltérést indokolt esetben a  HM védelemgazdaságért
felelős helyettes államtitkára engedélyezhet.
VII. Fejezet
A KÜLFÖLDI KÉPzÉSBeN RÉSzt VeVŐKRe VONAtKOzÓ SzABÁLYOK
31. Általános jogosultsági szabályok 55. § (1) Az  e  Fejezetben nem szabályozott kérdésekben a  tartós külföldi képzésben részt vevő kiküldöttekre is alkalmazni
kell az  5.  § (2)  bekezdését, a  6.  § (3)  bekezdését, a  7.  § (2)  bekezdését, a  8–12.  §-t, a  15.  § (1)  bekezdés a), c), e),
f )  pontját, (2)–(5)  bekezdését, a  16–29.  §-t és a  32.  §-t, továbbá az  ideiglenes külföldi képzésben részt vevő
kiküldöttekre is alkalmazni kell a 48–54. §-t.
(2) A  28.  § alkalmazása során a  tartós külföldi képzésben részt vevő kiküldöttek részére adható ellátmányelőleg
maximális összegének megállapítása szempontjából 2,0-es szorzószámot kell figyelembe venni.
32. Külföldi napidíj, külszolgálati ellátmány 56. § (1) Az  ideiglenes külföldi képzésben részt vevő kiküldött a  VI. Fejezetben meghatározottak szerint külföldi napidíjra
jogosult.
(2) A  tartós külföldi képzésben részt vevő kiküldött külszolgálati ellátmányra jogosult, amely ellátmányból és családi
ellátmánypótlékból áll. A kiküldött ellátmányát a 7. § (1) bekezdése szerinti alapellátmány és a 7. melléklet szerinti
szorzószámok alapján kell megállapítani.
(3) A  7.  melléklet szerinti szorzószámot a  fogadó fél által térítésmentesen vagy kedvezményesen biztosított étkezés
esetén – az ellátás mértékének figyelembevételével – csökkenteni kell. A csökkentés mértéke nem haladhatja meg
a szorzószám 25%-át.
57. § (1) A 18 hónapot meghaladó időtartamban külföldi képzésben részt vevő kiküldött családi ellátmánypótlékra jogosult.
A  18 hónapos időtartamba nem számítható bele a  külföldi képzés érdemi részéhez közvetlenül nem kapcsolódó
nyelvi vagy egyéb felkészítés, vagy más jogcímen történő külföldön tartózkodás időtartama, ha 1 hónapnál
hosszabb idő telik el a külföldi tartózkodások között.
(2) Ha a külföldi képzés összességében 18 hónapnál hosszabb időtartamra meghosszabbításra kerül, akkor a kiküldött
családi ellátmánypótlékra a meghosszabbításról szóló vezénylési okmány kiadása napjától jogosult.
58. § A kiküldöttnek a külföldi napidíjából vagy a külszolgálati ellátmányából kell biztosítania elsősorban
a) az állomáshelyen a helyi és a helyközi közlekedési, ide nem értve az első kiutazás és a végleges hazautazás
során felmerülő helyi és helyközi közlekedési,
b) a művelődési, a kulturális, a sport- és szórakozási,
c) az osztálypénz, a különböző tagsági – különösen tiszti klub – díjak befizetéséből származó,
d) a külföldi bankszámlanyitás, -vezetés, -tranzakció miatt felmerülő,
e) a tanszer, az írószer beszerzésével kapcsolatos, és
f ) a mosatási és a személyi higiéniai
kiadásokat.
33. Szállás 59. § (1) A kiküldött elhelyezését elsősorban a fogadó fél által rendelkezésre bocsátott szálláson kell biztosítani. Ez esetben
a Honvédség megtéríti
a) a szállás igénybevételével kapcsolatban felmerülő bérleti díjat, biztosítást, valamint a szálláshoz kapcsolódó
közüzemi szolgáltatások díját, és
b) a kiküldött szolgálati célú telefonbeszélgetéseinek részletes számlával igazolt költségét.
(2) A kiküldött viseli a tulajdonát képező vagyontárgyak biztosításának díját.
(3) Az (1) bekezdés szerinti elhelyezési lehetőség hiányában, vagy ha a családi ellátmánypótlékra jogosító hozzátartozó
is külföldön tartózkodik, a kiküldött részére – a  lakásigény jogos mértéke, valamint az ésszerű takarékossági elvek
szem előtt tartásával – lakóingatlant kell bérelni. Ez esetben az (1) bekezdés a) és b) pontját kell alkalmazni.
(4) A  (3)  bekezdéstől eltérően, ha a  kiküldött családi ellátmánypótlékra jogosító hozzátartozó nélkül tartózkodik
külföldön, és saját elhatározásából költözik ki a  fogadó fél által biztosított szállásról, részére szállásköltségként
legfeljebb a felmondott szállás térítési díját kell megtéríteni.
(5) Az e § szerinti költségek számla vagy a fogadó fél hivatalos igazolása alapján a 62. és a 63. §-ok figyelembevételével
számolhatók el.
34. Egyéb juttatások 60. § (1) A  kiküldött a  tartós külföldi képzés keretében felmerülő – harmadik országba irányuló – kötelező tanulmányi
út esetén annak időtartamára a  14.  § (1)  bekezdés b) és d)  pontja, valamint (2)  bekezdése szerinti feltételekkel
költségtérítésre jogosult, ha a fogadó fél azt nem téríti meg, vagy természetben nem biztosítja.
(2) Ha a fogadó fél vagy a kiküldő nem biztosítja térítésmentesen, a kiküldött
a) a képzésben való részvételhez elengedhetetlenül szükséges, a fogadó fél által kötelezően előírt és leigazolt
tankönyvek, tansegédletek, katonai ruházat és felszerelési tárgyak beszerzési költségének megtérítésére,
b) a képzés helyszínére történő kiutazás, a képzés befejezését követő hazautazás, valamint a  legszükségesebb
személyi ingóságok szállítási költségeihez való hozzájárulásra, és
c) a 9 hónapot meghaladó, de legfeljebb 12 hónapig terjedő képzés esetén összesen 1, a  12 hónapot
meghaladó, de legfeljebb 24 hónapig terjedő képzés esetén összesen 2, a  24 hónapot meghaladó, de
legfeljebb 36 hónapig terjedő képzés esetén összesen 3, a 36 hónapot meghaladó képzés esetén összesen
4 alkalommal a szabadságra történő haza- és visszautazás költségéhez való hozzájárulásra
jogosult.
 (3) A  (2)  bekezdés c)  pontja szerinti haza- és visszautazási lehetőséget a  kiküldött évenként egyszer veheti igénybe,
amelynek során igazodnia kell a  külföldi oktatási intézményben biztosított tanulmányi szünetek időpontjához.
Az utazási lehetőség – a (4) bekezdés kivételével – nem ruházható át más személyre, továbbá a jogosultságok évek
között nem csoportosíthatók át és nem halmozhatók.
(4) A  9 hónapnál hosszabb, de 18 hónapot meg nem haladó időtartamú külföldi képzés esetén a  (2)  bekezdés
c)  pontjában meghatározott hozzájárulás – a  kiküldött kérelmére – a  kiküldött helyett házastársa vagy
a 8. § (1) bekezdésében foglaltaknak megfelelő gyermeke utazásához is igénybe vehető.
(5) A (2) bekezdés b) és c) pontját a családi ellátmánypótlékra jogosító hozzátartozók tekintetében is alkalmazni kell.
 (6) Ha a fogadó fél a képzésen való részvétel alapfeltételeként határozza meg, hogy a kiküldött a képzés időtartamára
érvényes utas-, illetve balesetbiztosítással rendelkezzen, akkor az  illetékes logisztikai ellátó szerv vezetőjének
jóváhagyása esetén a biztosítás díját a Honvédség a kiküldött részére megtéríti.
(7) Honvéd tisztjelölt és honvéd altiszt-jelölt esetében a Honvédség megtéríti az indokoltan igénybe vett egészségügyi
ellátás külföldön felmerült és igazolt teljes költségének az Ebtv. alapján meg nem térített hányadát.
35. Előleg 61. § A  tartós külföldi képzésben részt vevő kiküldött a  30.  § szerint utazási előlegre jogosult, amelyet az  illetékes
pénzügyi ellátó szerv kérelemre, indokolt esetben legfeljebb kéthavi várható kiadásnak megfelelő összegű
kiegészítéssel megemelhet.
36. Egyéb eljárási szabályok 62. § (1) A  fogadó fél által a  tartós külföldi képzésben részt vevő kiküldött részére folyósított pénzbeli juttatásokat
–  elnevezésüktől függetlenül – bele kell számítani a  külszolgálati ellátmány és a  szállás-költségtérítés együttes
összegébe. Nem lehet beszámítani a kiküldöttnek a Honvédségtől és a fogadó féltől független szervtől, személytől
nem a megélhetéssel összefüggésben biztosított juttatást, így különösen a tanulmányi verseny díját.
(2) A  fogadó fél által biztosítandó különféle juttatásokat, azok mértékét a  Honvédség központi személyügyi szerve
az illetékes pénzügyi ellátó szerv részére megküldött igazolással igazolja.
(3) A tartós külföldi képzésben részt vevő kiküldött a szolgálati út betartásával köteles írásban tájékoztatni a Honvédség
központi személyügyi szervét a  fogadó fél által folyósított pénzbeli juttatásokban bekövetkezett változásokról.
A  Honvédség által folyósított külszolgálati ellátmány összegének megváltozásáról az  illetékes pénzügyi ellátó
szerv köteles írásban tájékoztatni a kiküldöttet. Az e bekezdésben foglaltakat kell alkalmazni az ideiglenes külföldi
képzésben részt vevő kiküldöttek esetén is azzal, hogy a  képzés ideje alatti változásokkal összefüggő pénzügyi
elszámolást a képzés befejezése után, a hazaérkezést követően kell végrehajtani.
63. § (1) Ha a  fogadó fél által a  tartós külföldi képzésben részt vevő kiküldött részére folyósított pénzbeli juttatások
együttes összege meghaladja a  külszolgálati ellátmány és a  szállás-költségtérítés együttes összegét, a  kiküldött
a  Honvédségtől külszolgálati ellátmányra és szállás-költségtérítésre nem jogosult. Ebben az  esetben az  illetékes
pénzügyi ellátó szerv a folyósítás megszüntetéséről írásban értesíti a kiküldöttet.
(2) A fogadó fél által folyósított többletjuttatásokat a kiküldöttől nem lehet elvonni.
VIII. Fejezet
zÁRÓ ReNDeLKezÉSeK 64. § Ez a rendelet a kihirdetését követő nyolcadik napon lép hatályba.
65. § E  rendeletet a  hatálybalépése előtt megkezdett külföldi szolgálatot teljesítő kiküldöttek esetén azzal az  eltéréssel
kell alkalmazni, hogy
a) a 2012. szeptember 1-je előtt, továbbá önkéntes írásbeli hozzájáruló nyilatkozat alapján a 2012. szeptember
1-jét követően megkezdett tartós külföldi szolgálatot teljesítő kiküldöttek esetén a  Magyar Honvédség
külföldi szolgálatot teljesítő és külföldi tanulmányokat folytató személyi állománya devizaellátmányáról
és egyes ellátmányon kívüli pénzbeli járandóságairól szóló 26/2007. (VI. 20.) HM rendelet (a továbbiakban:
HM rendelet2) e  rendelet hatálybalépését megelőző napon hatályos 19.  § (1b)  bekezdésének, valamint
74. § (7) bekezdésének rendelkezéseit kell alkalmazni,
b) a HM rendelet2 e  rendelet hatálybalépését megelőzően hatályos 23.  § (3)  bekezdése alapján jóváhagyott
iskoláztatási költségtérítés a feltételek változatlansága esetén a kiküldöttet a külföldi szolgálata befejezéséig
– ideértve annak meghosszabbítását is – külön kérelem benyújtása nélkül megilleti,
c) azon EU-beosztást betöltő részére, aki a HM rendelet2 e rendelet hatálybalépését megelőző napon hatályos
74.  § (8)  bekezdés b)  pontja szerinti kiegészítő ellátmányra jogosult, annak összegét a  külföldi szolgálat
befejezéséig – ideértve annak meghosszabbítását is –, azonban legfeljebb az EU-beosztást betöltő e rendelet
hatálybalépését követő más külföldi beosztásba történő áthelyezéséig tovább kell folyósítani,
d) az e  rendelet hatálybalépését megelőzően elrendelt, valamint a  kiküldött kérelmére vagy beleegyezésével
az  e  rendelet hatálybalépését megelőzően meghosszabbított külföldi szolgálat esetén a  41.  § (2) és
(3)  bekezdése helyett a  HM rendelet2 e  rendelet hatálybalépését megelőző napon hatályos szabályait kell
alkalmazni, és
e) az 52.  § (2)  bekezdését az  e  rendelet hatálybalépését követően megkezdett ideiglenes külföldi szolgálatok
esetében kell alkalmazni.
66. § Hatályát veszti a  Magyar Honvédség külföldi szolgálatot teljesítő és külföldi tanulmányokat folytató személyi
állománya devizaellátmányáról és egyes ellátmányon kívüli pénzbeli járandóságairól szóló 26/2007. (VI. 20.)
HM rendelet.
Dr. Hende Csaba s. k.,
 honvédelmi miniszter


type: legislation

jurisdiction: Hungary

text:
1090/2016. (II. 29.) Korm. határozata a „CNG Clean Fuel Box Projekt – CNG infrastruktúra magyarországi kiépítésének előmozdítása a TEN-T közúti folyosók mentén a magyar fejlesztésű és gyártású Clean Fuel Box komplex szolgáltatással megjelenő önkiszolgáló töltőegységek piacközeli tesztüzemével” című projektjavaslatnak az Európai Hálózatfinanszírozási Eszköz 2015. pályázati kiírására történő benyújtásáról.
A Kormány
 1. egyetért a „CNG Clean Fuel Box Projekt – CNG infrastruktúra magyarországi kiépítésének előmozdítása a  TEN-T
közúti folyosók mentén a  magyar fejlesztésű és gyártású Clean Fuel Box komplex szolgáltatással megjelenő
önkiszolgáló töltőegységek piacközeli tesztüzemével” című projektjavaslattal (a  továbbiakban: projektjavaslat)
az 1. melléklet szerint,
2. felhívja a  nemzeti fejlesztési minisztert, hogy a  projektjavaslat vonatkozásában gondoskodjon az  Európai
Hálózatfinanszírozási Eszköz létrehozásáról, a  913/2010/EU rendelet módosításáról és a  680/2007/EK és 67/2010/EK
rendelet hatályon kívül helyezéséről szóló, 2013. december 11-i 1316/2013/EU európai parlamenti és tanácsi
rendelet 9. cikk (1) bekezdése szerinti tagállami egyetértő nyilatkozat kiállításáról.
Felelős: nemzeti fejlesztési miniszter
Határidő: azonnal Orbán Viktor s. k.,
 miniszterelnök


text:
1022/2016. (II. 8.) Korm. határozata a rendkívüli kormányzati intézkedésekre szolgáló tartalékból történő előirányzat-átcsoportosításról és a 2015. költségvetési maradványok egy részének felhasználásáról.
A Kormány
 1. az államháztartásról szóló 2011. évi CXCV. törvény (a továbbiakban: Áht.) 21.  § (6)  bekezdésében biztosított
jogkörében eljárva 2402,9 millió forint egyszeri átcsoportosítását rendeli el elszámolási, a  fel nem használt rész
tekintetében visszatérítési kötelezettséggel a  Magyarország 2016. évi központi költségvetéséről szóló 2015. évi
C. törvény (a továbbiakban: Kvtv.) 1. melléklet XI. Miniszterelnökség fejezet, 32. Rendkívüli kormányzati intézkedések
cím terhére, az 1. melléklet szerint;
Az átcsoportosítás tekintetében
Felelős: nemzetgazdasági miniszter
Határidő: azonnal Az elszámolás és a visszatérítési kötelezettség tekintetében
Felelős: a miniszterelnök kabinetfőnöke
Határidő: 2017. június 30.
2. az államháztartásról szóló törvény végrehajtásáról szóló 368/2011. (XII. 31.) Korm. rendelet 152. § (5) bekezdésében
biztosított jogkörében eljárva engedélyezi a  XXI. Miniszterelnöki Kabinetiroda fejezetnél keletkezett 2015. évi,
kötelezettségvállalással nem terhelt költségvetési maradványokból 4 028 270 ezer forint változatlan célú további
felhasználását.
Felelős: nemzetgazdasági miniszter
Határidő: azonnal Orbán Viktor s. k.,
 miniszterelnök


text:
16/2016. (XI. 30.) IM utasítása miniszteri biztos kinevezéséről.
A központi államigazgatási szervekről, valamint a Kormány tagjai és az államtitkárok jogállásáról szóló 2010. évi XLIII. törvény 38. §
(1) bekezdésében foglalt jogkörömben eljárva – a bírósági végrehajtásról szóló 1994. évi LIII. törvény 231. §-ára figyelemmel –
a következő utasítást adom ki:
1. § A  központi államigazgatási szervekről, valamint a  Kormány tagjai és az  államtitkárok jogállásáról szóló 2010. évi
XLIII.  törvény (a továbbiakban: Ksztv.) 38.  § (2)  bekezdése alapján 2016. december 1. napjától dr. Molnár Zoltánt
miniszteri biztossá nevezem ki.
2. § A miniszteri biztos a bírósági végrehajtásról szóló 1994. évi LIII. törvény (a továbbiakban: Vht.) 231. §-ával összhangban
a) részt vehet a Kar szerveinek ülésén,
b) tájékoztatást kérhet a Kar szerveitől és azok tisztségviselőitől,
c) megismerheti a Kar és szervei által kezelt valamennyi adatot,
d) megtekintheti a Kar és szervei bármely iratát,
e) beléphet a Kar és szervei által használt bármely helyiségbe,
f ) felügyeli a Kar ügyintézési és ügyviteli tevékenységét,
g) elrendelheti a Kar gazdálkodásának és informatikai rendszereinek vizsgálatát,
h) rendkívüli közgyűlést hívhat össze,
i) elrendelheti a  végrehajtó összeférhetetlenségének ellenőrzését, és a  Kar által lefolytatott ellenőrzés
eredményétől függően az összeférhetetlenség fennállását bejelenti a miniszter felé,
j) elrendelheti a Vht. 226/A. §-ban foglaltak betartásának ellenőrzését,
k) iránymutatás kiadását kezdeményezheti.
3. § A miniszteri biztos a Ksztv. 38. § (6) bekezdése szerinti díjazásra jogosult.
4. § A miniszteri biztost tevékenységének ellátásában a Közigazgatási Államtitkári Titkárság segíti.
5. § (1) Ez az utasítás 2016. december 1-jén lép hatályba.
 (2) Hatályát veszti a miniszteri biztos kinevezéséről szóló 7/2016. (V. 20.) IM utasítás.
Dr. Trócsányi László s. k.,
 igazságügyi miniszter


text:
75/2010. (VII. 27.) OGY határozata Szekó József országgyűlési képviselő mentelmi ügyében.
A Magyar Köztársaság Országgyűlése Szekó József országgyűlési képviselő mentelmi jogát a Baranya Megyei Bíróság
3. Bf.97/2010/6. számú megkeresésével érintett ügyben nem függeszti fel.
Dr. Schmitt Pál s. k.,
az Országgyűlés elnöke